Azərbaycanda hər 100 nəfərə 110 mobil telefon abunəçisi düşür\nÖtən il Azərbaycanda ölkə üzrə əhalinin hər 100 nəfərinə düşən telefon aparatlarının sayı 18,65-ə, hər 100 ailəyə düşən telefon aparatlarının sayı isə 69-a, hər 100 nəfərə düşən mobil abunəçilərin sayı isə 110-a bərabər olub.\nBunu yanvarın 17-də Rabitə və Yüksək Texnologiyalar Nazirliyində keçirilən kollegiya iclasında nazir Əli Abbasov bildirib.\n“APA-Economics”in məlumatına görə, nazir deyib ki,2014-cü il ərzində Azərbaycan 100 nəfərə düşən sabit telefon abunəçilərinin sayına görə ümumdünya orta göstəricisini 18%, mobil abunəçilərin sayına görə isə 15,2% üstələyir.\nNazir bildirib ki, 2013-cü illə müqayisədə beynəlxalq internet kanallarının tutumu 50 Gbit/s artırılaraq 300 Gb/s-ə çatdırılıb: “Bu, ölkədə əhalinin internet xidmətlərindən istifadəsinin artmasının göstəricisidir. Hazırda ölkə əhalisinin 73%-i internet, 55%-i isə genişzolaqlı xidmət istifadəçidir. Hər iki göstərici üzrə Azərbaycan dünya orta göstəricisini təqribən 2 dəfə qabaqlayır”.\nBu ilin birinci yarısında Azərbaycanda analoq televiziya yayımı dayandırılacaq.\nBunu deyən nazir bildirib ki, “Ölkədə rəqəmli televiziyaların əhatə dairəsi 99%-ə çatdırılıb ki, bu da MDB ölkələri arasında Azərbaycanın ön sıralarda olmasına imkan yaradıb”.\n2014-cü il ərzində ölkə ərazisində televiziya və radio proqramlarının yayım keyfiyyətinin və əhatə zonasının genişləndirilməsi məqsədilə 26-sı rəqəmli verici olmaqla 41müxtəlif təyinatlı radio-TV avadanlıqları istismara verilib.\nLG-dən ilk xarakterli telefon-LG AKA


O, İraqdakı kitabxanalarda mövcud olan əlyazma və mətbəə kitablarını araşdırıb oxumaqdan əlavə, 1960-cı ildə Hindistana getmiş və dörd ay müddətində orada qalmışdır. Əlyazma kitab nüsxələrini özü üçün köçürtməkdən əlavə o, bu müddət ərzində ölkənin mühüm kitabxanalarında olan bir çox qaynaqları da oxuyaraq araşdırmışdır. 1964-cü ilin baharında Suriyaya gedən Əmini orada qaldığı müddət ərzində Dəməşq və Hələbdəki dörd əsas kitabxananın əlyazma kitablarını mütaliə edərək araşdırır. Əllamə "Səmərətul-əsfar İləl-əqtar" kitabının ikinci cildinin müqəddiməsində 250-dən çox əlyazma qaynağı qeyd etmişdir ki, bu da həmin səfərində o kitablardan digər kitablara nisbətlə daha çox istifadə etmişdir. Əmini 1967-ci ildə Türkiyəyə getmiş və təxminən bir ay boyunca İstanbul və Bursadakı ən əhəmiyyətli kitabxanalarda olan kitabları oxuyaraq araşdırmışdır.\nO dövrün şərtlərinə əsasən, sayı minlərlə olan bu kitablarda lazım olan mövzuları əl yazısı ilə köçürmək lazım gəlirdi. O da heç yorulmadan və böyük həvəslə bu müqəddəs işini davam etdirirdi. Nəticədə, İslam dünyasında hər kəsə vacib və lazım olan bu əsəri ərəb dilində 20 cilddən ibarət olmaqla yaratmağa müvəffəq olur. O, "Əl-Qədir" kitabının çapına ilk olaraq 1953–cü ildə Nəcəf şəhərində başlanmışdır. Doqquz cildini tamamlayan Əllamə Əmini ilk cildin çapından yeddi il keçdikdən sonra Əmirəlmöminin Əlinin (ə) hərəmində bir kitabxana tikdirir və "Əl-Qədir" ilə yanaşı, həmin kitabxanaya 42 min adda kitab qazandırır. O, Qədir-Xum bayramı münasibəti ilə açılışını etdiyi kitabxananı "İmam Əli (ə) kitabxanası" adlandırır.\nİslam dünyasının bu dahi mütəfəkkiri 1970-ci ilin iyul ayının 7-də cümə günü sübh çağı İran İslam Respublikasının paytaxtı Tehran şəhərində bərəkətli ömrünü sona çatdırır. Özünün vəsiyyətinə görə, mübarək nəşini Nəcəfə, İmam Əlinin (ə) mübarək hərəmin içinə, özünün tiktirdiyi kitabxanasına gətirirlər və oradaca dəfn edirlər. Onun nəşinin İraqa girişi ilə Nəcəf şəhəri başda olmaqla, Bağdad, Kərbəla, Kazimeyn, Samirra və digər şəhərlərdən yüz minlərlə insan seli Əmirəlmöminin Əlinin (ə) müqəddəs hərəminə gələrək dəfndə iştirak edilər.


İnkarçıların, yer üzü*ndə fitnə-fəsad törədənlərin, insanların iman etmələrinə maneə törətməyə çalışanların bəzi rəhbərləri olduğunu Quranda Allah bildirir və bu insanları “qövmün öndə gələnləri” olaraq təsvir edər. Quran ayələrinə baxdıqda tarix boyunca hər cəmiyyətdə yaxşıları pisləyərək xalqı onlara qarşı qaldıran, mal və mövqelərinin gücünə arxalanaraq təcavüzkar, ərköyün və azğın davranışlar sərgiləyən kəslərin mövcud olduğunu görərik. Xalq isə zəngin və güclü gördükləri və bu səbəblə, qorxu duyduqları bu insanların sözlərinə etibar edərək, çox vaxt pislərin öndə gələnlərinin yanında yer almışlar. Halbuki, Quranda bildirildiyinə görə, bu insanların arxasından gedərək onların sözlərini dinləmək, hər söylədiklərinə inanmaları və öz vicdanlarının səsinə qulaq verməmələri, cəhənnəm oduna sürüklənmələrinə səbəb olacaq. Allah bu həqiqəti ayələrində belə açıqlayır:\nBiz onları oda çağıran rəhbərlər etdik. Qiyamət günü onlara kömək edilməyəcəkdir. Bu dünyada onları lənətə düçar etdik. Qiyamət günü isə onlar Allah'ın rəhmətindən qovulmuş kimsələrdən olacaqlar. (Qəsas surəsi, 41-42)\nBiz bir məmləkəti məhv etmək istədikdə onun cah-calal içində yaşayan sakinlərinə Allah'a itaət etməyi əmr edirdik. Onlar isə orada günah işlər görürdülər. Beləcə, onun (o məmləkətin) barəsindəki söz gerçək oldu və Biz onu yerlə yeksan etdik. (İsra surəsi, 16)\nAllah deyəcək: “Sizdən əvvəl gəlib-getmiş günahkar cin və insan tayfaları ilə birlikdə Oda girin!” Hər bir tayfa Oda girdikcə digərini lənətləyəcəkdir. Nəhayət, hamısı orada toplandığı zaman sonrakılar əvvəlkilər barəsində deyəcəklər: “Ey Rəbbimiz! Bunlardır bizi azdıran! Elə isə Odda bunlara ikiqat əzab ver!” Allah deyəcək: “Əzab hər kəs üçün ikiqatdır, lakin siz bunu bilmirsiniz!” Əvvəlkilər sonrakılara deyəcəklər: “Sizin bizim üzərimizdə heç bir üstünlüyünüz olmayıb. Elə isə qazandıqlarınıza görə dadın əzabı!” Şübhəsiz ki, ayələrimizi yalan sayanlara və onlara təkəbbürlüklə yanaşanlara göyün qapıları açılmayacaq və dəvə iynənin gözündən keçməyincə onlar Cənnətə girməyəcəklər. Biz günahkarları belə cəzalandırırıq. (Əraf surəsi, 38-40)\nHalbuki, küfrün öndə gələnlərinin sahib olduqları güc, nə özlərinə, nə də ətraflarındakı insanlara fayda və ya zərər gətirə bilməz. Bütün mülkün və gücün sahibi, üstün və güclü olan Rəbbimizdir. Rəbbimiz istəməsə heç kim heç kimə nə fayda, nə də zərər verə bilər. Bu həqiqətə iman edən möminlər isə tarix boyunca nə Fironun, nə Nəmrudun, nə də bir başqa şər öndərinin təsiri altında qalmamışlar və onlara boyun əyməmişlər. Onlar hər zaman Allah'ın rizasını axtarmışlar və yalnız Allah'dan qorxub çəkinərək, pislərə əsla uymamışlar. Məsələn, Quran'da Allah Hz. Musa (ə.s)-ın qövmünün böyük bir hissəsinin Fironun və öndə gələnlərin əziyyətindən qorxaraq iman etmədiklərini, ancaq gənclərdən az sayda adamın Hz. Musa (ə.s) ilə ittifaq etdiyini bildirir. Eyni şəkildə Fironun hz. Musa (ə.s)-ın əleyhinə hiylə qurmaları üçün vəzifələndirdiyi kəslər də həqiqətləri görmüşlər və hz. Musa (ə.s)-ın tərəfinə keçmişlər. Bu cəsur və ürəkli insanlar Fironun hədələrindən əsla qorxmamış, heç çəkinmədən, yaxşılarla ittifaq etmişlər. Allah sehrbazların bu gözəl rəftarını Quranda belə bildirir:\nSehrbazlar səcdəyə qapandılar. Onlar dedilər: “Aləmlərin Rəbbinə iman gətirdik! Musa və Harunun Rəbbinə!” Firon dedi: “Mən sizə izin verməmişdən əvvəl siz ona iman gətirdiniz? Şübhəsiz ki, bu, şəhərdə qurduğunuz bir hiylədir ki, əhalisini oradan çıxarasınız. Tezliklə biləcəksiniz. Əllərinizi və ayaqlarınızı çarpaz kəsəcək, sonra da hamınızı çarmıxa çəkəcəyəm”. Onlar dedilər: “Şübhəsiz ki, biz Rəbbimizə qayıdacağıq. Sən sadəcə, Rəbbimizin möcüzələri bizə gəldikdə onlara iman gətirməyimizə görə bizdən intiqam alırsan. Ey Rəbbimiz! Bizə çoxlu səbir ver və bizi müsəlman olaraq öldür”. (Əraf surəsi, 120-126)\nAyələrdə də göründüyü kimi, səmimi və vicdanlı insanların yaxşılarla ittifaq etməsinə heç bir şərt, təhdid və ya hücum əngəl törədə bilməz. Pislərin özlərini pisliyə, azğınlığa və nəhayət cəhənnəmə çağıran rəhbərləri olduğu kimi, yaxşıların da onları hidayətə çağıran və Allah'ın razılığını, rəhmətini və cənnətini qazanmalarına vəsilə olan kəslər vardır. İnsanları yaxşılığa və xeyirə çağıran bu kəslərdən bəhs edilən ayələrdən bəziləri belədir:\nMəhz bu saleh insanlar bütün həyatları boyunca insanları hidayətə, Allah'ın sevdiyi doğru yola çağırmışlar.


"BÜTÖV AZƏRBAYCAN UĞRUNDA MÜBARİZƏ HƏYATIMIN MƏNASIDIR"\nƏbülfəz Elçibəy’lə Ədalət Tahirzadə’nin söhbəti ( Dekabr 1997 )\n1992'nin yazında olduğu kimi, 1997'nin qışındakı bu söhbətimiz də qardaşı Almurad bəyin Yasamaldakı evində keçdi. O çağdan bu çağa çox şey dəyişib - söhbətdaşım onda prezidentliyə namizəddi, indisə keçmiş prezident; onda şöhrətin zirvəsindəydi, indisə həmin zirvəyə Kələki və Heydər qınaqlarının arxasından boylanır; onda ona üz çevirənlər çoxdu, indisə arxa çevirənlər; onda saqqalında ağ tüklər də görünürdü, indisə qara tüklər; onda Azərbaycan ayaq üstündəydi, indisə dizi üstə; onda xalq hamıya inanırdı, indisə heç kəsə... Dəyişməyənsə ikicə şeydir - elə onda olduğu kimi qalan həmin kasıb otaq və elə ondakı həmin böyük ürək!\n1992'də olduğu kimi indi də həmin köhnə taxtın üstündə əyləşib söhbətə başladıq. Onunla son dəfə ötən ilin mayında Kələkidə görüşüb iki gecə "dərdləşmişdim". Onda vaxtın azlığından ürəyimdəki sorğuların çoxunu Bakıya özümlə cavabsız qaytarmışdım. İndi məni də, yüz minlərcə soydaşımızı da içəridən didən, narahat edən həmin sualların geniş, əhatəli cavabını eşitmək istəyirdim. Beləcə söz sözü çəkib gətirdi, mətləb mətləbi. Bir də gördük ki, nağıllarda deyildiyi kimi, yeddi gün-yeddi gecədir ki, üz-üzə, göz-gözə, diz-dizə oturmuşuq. Bəlkə də indiyədək heç bir jurnalist onu belə amansızcasına istismar etməmiş, onun lütfkarlığından bu qədər sui-istifadədə bulunmamışdı, ancaq o, məni sıradan bir media mənsubu yox, yaxın dost və məsləkdaş saydığından, hər şıltağıma səbirlə dözdü. Mənsə bu iltifatdan yararlanaraq çoxqatlı Elçibəy dünyasının dərinliklərinə gücüm yetdiyi qədər nüfuz etməyə çalışdım. Söhbətimizin bütün soydaşlarımızçün maraqlı olacağını göz önünə alaraq yanımıza diktofon qoymağı da unutmadım. Azərbaycan jurnalistikası tarixində bəlkə də ən böyük müsahibə, bax, bu cür öz-özünə meydana çıxdı.\nBirinci söhbət. ELÇİBƏY HAKİMİYYƏTİ XALQIMIZA NƏ VERDİ?\nYaratdıqlarımız içərisində bir zümrə də vardır ki, onlar insanları haqq yolla aparır, haqqı rəhbər tutaraq [onlar arasında] ədalətlə hökm edirlər.\n(Qur’an, "Əraf" surəsi: 181)\nSöhbətə məhz bu sorğuyla başlamağımız təsadüfi deyildi - axı Bəyə tuşlanmış bütün dost və düşmən qınaqlarının, danlaqlarının az qala hamısı onun hakimiyyət dövrüylə bağlıdır. Özü də, şəxsən məni incidən budur ki, adamların böyük qismi bu bir illik dövrün gerçəkdən inqilabi səciyyəli nailiyyətlərini ya danır, ya özünü görməzliyə vurur, ya da onlardan bilgisi olmadığına görə bacarıqlı dirijorun idarəsi altındakı ümumi xorun içində "onları gördük də" nəqəratını oxuyur...\n"Biz müstəqil siyasət yürüdürdük"\nƏbülfəz bəy, sizcə, bizim iqtidarın (təhsil nazirinin müavini olaraq özüm də hökumətdə təmsil olunduğuma görə onu "bizim" adlandırıram) tarixcə çox qısa zaman - vur-tut bir il içərisində qazandığı ən önəmli nailiyyətlər hansılardır və ümumiyyətlə, bu hakimiyyət xalqımıza nə verdi?\nBirincisi, sualın əsas məğzinə cavab vermək istərdim. Məsələnin bütün mahiyyəti Quzey Azərbaycan xalqının rus imperiyasından tam azad olması uğrunda mübarizədədir.\nBütün Meydan boyu xalqa aşılayırdıq ki, Azərbaycan müstəqil olacaq və demokratik dövlət qurulacaq. Mahiyyət bunun üstündəydi. Çox adam bunu başqa cür yozur, başqa cür fikirləşir. Biz bunun dərslərini Meydanda başlamışdıq və bununçün də nümunəni göstərmişdik. Xarici ölkələrdən gələnlər deyirdilər ki, siz müsəlman ölkəsisiniz, demokratiyadan çox aralısınız - islam dini demokratiyaya ziddir. Bizsə onlara sübut edirdik ki, heç də belə deyil. 1918-ci ildə - Azərbaycanın quzeyində islam dininin ən güclü, ən qatı vaxtında, Azərbaycanda babilər, bəhailər hərəkatı tüğyan etdiyi bir zamanda Məmmədəmin Rəsulzadənin başçılığı altında Azərbaycan xalqı demokratik cümhuriyyət qurub. Bu dövlətin adı iki cür səslənir: "Azərbaycan Xalq Cümhuriyyəti", yaxud avropalıların dili ilə ifadə edilərək "Azərbaycan Demokratik Respublikası". O, xalq cümhuriyyətiydi. Bilirsiniz Cəbhəmizin adını niyə Azərbaycan Xalq Cəbhəsi qoyduq? Çünki xalq cümhuriyyəti qurmaq uğrunda mübarizəyə gedirdik. Yoxsa onun adını qoyardıq "Azərbaycan Demokratik Cəbhəsi", "Azərbaycan Liberal Cəbhəsi", "Azərbaycan Mübarizə Cəbhəsi" və s. Bəli, Azərbaycan Xalq Cəbhəsi adını ona görə qoymuşduq ki, qurduğumuz dövlətin Azərbaycan xalqının dövləti olacağına dair mövqeyimizi o zamandan müəyyənləşdirmişdik. İndi də bizə deyirlər ki, niyə "liberal" yox, niyə "mötədil" yox, məhz "xalq"? Axı biz xalq partiyasıyıq. Azərbaycan xalqının mövqeyini hər yerdə müdafiə edəcəyik.\nAzərbaycan xalqının mövqeyi nədədir? Birincisi, o, kölədir. Onu köləlikdən azad edəcəyik. Bunun uğrunda mübarizə aparacağıq, xalqı buna hazırlayacaq və buna səsləyəcəyik. Bu gedişin özündə isə xalqa başa salacağıq ki, qurduğumuz bu dövlət eyni zamanda xalq demokratik dövləti olacaqdır. "Xalq dövləti" demək elə "demokratik dövlət" deməkdir. Yenə təkrar edirəm: "Azərbaycan Xalq Cümhuriyyəti", "Azərbaycan Demokratik Respublikası" terminlərində "xalq" və "demokratik" sözləri eyni mənada işlədilib. Xalq uğrunda mübarizə demokratiya uğrunda mübarizədir, yəni demokratiya uğrunda mübarizə xalq uğrunda mübarizənin içərisindədir. Tarixdən misallara baxaq - Səttar xan hərəkatı demokratikdi, yoxsa yox? Bəli! Xalqın azadlıq uğrunda mübarizə aparan hissəsinin iştirak etdiyi hər hansı bir hərəkat demokratik hərəkatdır.\nBəlkə xalqın iştirak etdiyi hərəkat dini məzmun daşıdı?\nDini məzmunlu böyük xalq hərəkatının özündə də demokratik mahiyyət var. Məsələn, Xomeyni şah diktaturasını yıxarkən xalqın hərəkatı dini məzmunda, dinin egidası altında gedir, hərəkat isə demokratik səciyyə daşıyırdı; sonra onun hansı məcraya dönməsi başqa məsələdir - bu, sonrakı hakimiyyətdən asılıdır.\nBiz Meydanda birdəfəlik bildirdik ki, xalq hərəkatını başlamışıq, azadlığımızı əldə edəcəyik və söz veririk ki, demokratik cəmiyyət quracağıq. Bu, bizim hərəkatın mahiyyətidir.\nBu yolda mübarizə apararkən Qorbaçovun verdiyi demokratikləşməylə razı deyildik. Onun məqsədi Sovet İttifaqını bir qədər yeniləşdirmək və bununla da qorumaqdı; onun mahiyyətini saxlayıb formasını dəyişdirməyə çalışırdılar. Bizsə bütünlükdə mahiyyəti dəyişdirmək istəyirdik. Ona görə də bizim "demokratiya" anlayışımızla Qorbaçovunku tamam fərqliydi. Nəticədə nə cür oldu? Uğrunda Qorbaçovun mübarizə apardığı demokratikləşmə baş verdi (bunu imtina etmirik) - məsələn, əvvəlki sistemdən imtina Türkmənistanda, Özbəkistanda da baş verdi. Ancaq onlarda bizdəki kimi olmadı - bizdə bütün xalq hərəkətə gəldi, azadlığını, demokratiyanı xalq özü öz qanıyla qazandı. Gəlin mahiyyətə indi yenidən baxaq - Türkmənistanda, Özbəkistanda bu gün bircə dənə də müxalifət qəzeti çıxmır.\nHeç müxalifət də yoxdur...\nOla da bilməz! Axı orada heç bir demokratik institut qurulmayıb, çünki bu demokratiyanı xalq özü almamışdı, onu Qorbaçovun yuxarıdan göstərişiylə vermişdilər. Sabah Rusiya bir də güclənsə əlini atan kimi Türkmənistan onun qoltuğuna girəcək, Özbəkistan da buna gedəcək - verilən pay geri alınacaq. Ancaq Azərbaycandan heç kim heç nə ala bilməz, çünki azadlıq Azərbaycan xalqının öz sərvətidir, öz qazancıdır. Mahiyyət, bax, bundadır!\nXanım Tetçer Bakıda olarkən küçələri gəzdi ki, xalqla danışsın. O, mənə dedi ki, küçələrdə adamlarla söhbətimdə onların azadlığı dərk etdiyini və sevdiyini gördüm; özüm küçəni dəyişdim ki, bəlkə bunlar öyrədilmiş insanlardır, gözlənilmədən başqalarıyla danışdım, gördüm ki, onlar da eyni sözü deyir. Mən inandım ki, Azərbaycan xalqı azadlıq ideyasını tam mənimsəyib. Demokratiya idealını da tam mənimsəsə onda bu xalqa zaval yoxdur. İndi xalqı məhz demokratiyaya yiyələndirmək gərəkdir.\nBu, bir məktəbdi, dərsdi.\nMəni çox vaxt qınayırlar ki, sən nə bilirdin? Mən Meydanda üç vəzifə yerinə yetirirdim. Birincisi, müəllimlik edirdim, xalqa siyasi bilikləri, siyasi dünyagörüşünü aşılamaqçün müəllimlik etməyə məcbur olurdum. İkincisi, müxalifətin siyasi rəhbəri kimi çıxış edirdim. Üçüncüsü də, Azərbaycanın tam azadlığı, demokratik hakimiyyət qurmaq uğrunda mübarizə gedirdi və hazırlaşırdıq ki, hakimiyyətin yüksək qədəmələrini ələ alıb dövlət adamı kimi xalqı təmsil edək.\nÇox ağır bir gedişdi. Mənim yoldaşlarım da bu ağırlığın altında çalışdı. Xalqa siyasi maarif öyrədirdik. Mustafa Kamalın müdrik sözü var ki, xalq azadlığa hazır deyilsə azadlığı əldə etməzdən öncə onu azadlığa hazırlaşdırmalısan; hazır olmadan ona azadlıq versən də itirəcək.\nBiz də ikiyönlü iş görürdük - həm azadlığa hazırlaşırdıq, həm də azadlığı yetişdirirdik. Məmmədəminin sözləriylə desək, məqsədimiz xalqa azadlığı dadızdırmaq idi. Bunun da öhdəsindən müəyyən qədər gəldik və bu gerçəkliyi heç kəs inkar edə bilməz.\nMübarizəmiz mahiyyətcə nəylə nəticələndi? Xalqımız doğrudan-doğruya azadlıq idealını mənimsədi. Sadəcə misallara baxın. Rus ordusunu öz ərazisindən yalnız Azərbaycan çıxardı. Nəyə görə? Çünki Azərbaycan xalqı artıq azadlığa yiyələnmişdi, yoxsa heç cür mümkün deyildi. Niyə obirilər bunu bacarmadı? Çünki onlar bu yolu getmədi, Azərbaycan xalqısa getdi. Buna görə də deyək ki, Almaniyadan, Baltikyanı ölkədən rus qoşunları müqavilələrlə danışaraq, Avropanın böyük təzyiqi altında çıxarılırdısa bizsə bunu öz xalqımızın gücüylə etdik və imperiya bir daha qayıdıb üstümüzə gəlməyə cəsarət götərmədi - Azərbaycan xalqından qorxdu, çünki onu gücünü 20 Yanvarda görmüşdü. Məsələnin kökü, bax, bundadır!\nMən çox şükür edirəm ki, Azərbaycan türkləri azadlıq idealını bu gün bir sıra xalqlardan yüksək səviyyədə mənimsəyib, əsarətə heç cür təslim olmaq istəmirlər. Baxmayaraq ki bu gün Azərbaycanda avtoritar rejim var, ancaq xalq onunla razılaşmır. Ölkəni tərk edirlər ki, bu cür rejimdə yaşamaqdan qəriblik yaxşıdır, həbsxanalara gedirlər ki, belə rejimdə yaşamaqdansa həbsxana yaxşıdır. Xalqın ruhu sındırılmayıb - bu, azadlığın gətirdiyi ruhdur.\nİşin gedişinin nəticəsində nə baş verdi? Üstümüzə gəldilər ki, biz sizə o demokratiyadan deməmişdik; sizə, dediyimiz demokratiyanı verəcəyik. Və 20 Yanvar qırğınından sonra Ayaz Mütəllibovu - kommunist partiyasının adamını iş başına qoydular. Ona göstəriş verdilər ki, sən bir az yumşaq ol, ancaq sıx, yığışdır. Ölkədə hərbi vəziyyəti saxladılar. Seçkilər keçirdilər və s. Bunların hamısı yenə Moskvanın əliylə verilən "demokratiya"ydı - o, bizimki deyildi və biz də ona qarşı çıxırdıq. Seçkilərdə Azərbaycan Xalq Cəbhəsindən və onun tərəfdaşlarından cəmi 32 deputat seçildi, ancaq Cəbhə məcbur etdi ki, parlament buraxılsın, hər tərəfdən 25 deputat olmaqla Milli Məclis yaradılsın. Moskvanın buradakı əlaltısı Polyaniçkonun və Ayaz Mütəllibovun siyahısıyla seçilmiş parlamenti biz parlamentlikdən çıxardıq, 25 onlardan, 25 bizdən etdik və artıq Moskva bunun qarşısında dayana bilmədi. O zaman biz bildik ki, artıq Moskvayla bərabər gücdəyik. Bu, Azərbaycan xalqının, hərəkatın və bizim qələbəmizdi.\nBəli. Biz bilirdik ki, Ayaz Mütəllibov geri getməz, çünki Moskva ona belə icazə verməz. Demək, gücümüzü görən Moskva heç olmazsa bərabərliyə razılaşdı ki, bunları sonra cəzalandıraram.\nBiz Milli Məclisi yaratdıq. İşimizə davam etdik. Sonra da Ayaz Mütəllibovu ölkəni idarə edə bilmədiyinə görə hakimiyyətdən uzaqlaşdırdıq. Hətta Moskva da onu müdafiə edə bilmədi. Aradan bir müddət keçəndən sonra - 14 mayda Moskva onu bir də qaytarmaq istədi. Bu zaman biz Ayaz Mütəllibovla, Yaqub Məmmədovla deyil, imperiyayla mübarizə aparırdıq; çünki onların hamısı imperiyanın xidmətçiləriydi. Bax, bu qələbə Meydanda Azərbaycan xalqına aşıladığımız azadlıq ruhunun nəticəsiydi - o ruhu Azərbaycana biz gətirdik. Onu sadə fəhlə, kolxozçu, işçi gətirə bilməzdi. Onu Azərbaycanın məhz ziyalıları, siyasi mübarizləri gətirməliydilər, onlar da gətirdilər.\nAyaz Mütəllibovun uzaqlaşdırılmasından sonra biz məcburən prezident seçkisinə qatılmalı olduq, halbuki dəfələrlə tələb etmişdik ki, gəlin buna getməyək, çünki dövlət quruculuğumuz prezidentlik instituna hələ hazır deyildi. Deyirdik ki, prezidenti seçəcəksiniz - o, oyuncaq kimi qalacaq, əlindən çığırmaqdan başqa bir iş gəlməyəcək. O ya hakimiyyətdə qalmaqçün diktatora çevrilməlidir, ya da demokrat olaraq h akimiyyətini itirməlidir.\nBəy, 25 mart 1992-də Ali Sovetdə deyirdiniz ki, üç aydan sonra seçəcəyiniz prezidenti bir ildən sonra devirəcəksiniz. Sizi düz bir ildən sonra devirdilər...\nBaşqa cür ola da bilməzdi, çünki gərək öncə elə güclü demokratik institutlar yaradılaydı ki, seçilən demokratik prezident də hakimiyyətdə qalmağı bacaraydı. Bu amil mövcud deyilsə hakimiyyəti saxlamaqçün prezident hökmən diktatorlaşmalıdır ki, hakimiyyətdə qalsın. Gözünüzün qabağındakı örnək - bu gün Heydər Əliyev yalnız diktatorluğuna görə hakimiyyəti saxlaya bilir. Bizsə diktaturanın əleyhinəyik - söz vermişdik ki, xalq hakimiyyəti, yəni demokratik hakimiyyət quracağıq. O sözümüzün üstündə indi də dururuq və axıra kimi də bu yolda mübarizə aparacağıq.\n1992-nin mayında Moskvanın Mütəllibovu ikinci dəfə hakimiyyətə qaytarmaq cəhdi iflasa uğrayandan sonra demokratik qüvvələr hakimiyyətə gəldi. Öncə İsa Qəmbər parlamentin sədri, iyun ayındasa Siz prezident seçildiniz. O vaxt hakimiyyətdə aparıcı kadrlar daha çox AXC və Müsavatdandı. Prezident olaraq şəxsən özünüzün və bütövlükdə komandanızın qarşısına dövlət quruculuğunda çıxan ən mühüm çətinliklər hansılardı?\nHakimiyyətdə komandamız əsasən AXC və Müsavatdan ibarət deyildi. Dövlət aparatında əskiyi 7 min adam işləməlidir. Onlardan cəmi 2-3 mini cəbhəçilər və müsavatçılardı, qalanı keçmiş bürokratlar, sənaye işçiləri və başqalarıydı. Mütəxəssis olduqlarına görə onları dəyişdirmədik ki, qalıb işləsinlər. Əslində biz hakimiyyəti bütövlüklə ələ almadıq. Biz hakimiyyətə xalqa görə gəldiyimizçün hakimiyyəti xalqın təmsilçiləri olan həmin adamlarla şərikli idarə etməyə razılaşdıq. Çox adam bu addımımızı doğru saymır, ancaq, məncə, bu, çox düzgün yoldu. Həmin kadrların xəyanətisə başqa söhbətin mövzusudur.\nSizi kommunistlərlə ittifaqa girmək üstündə tənqid edirdilər...\nBu, ittifaq deyildi. O şəxslər kommunist olsa da, tutduğu vəzifəyə kommunistliyinə görə yox, məhz o sahənin mütəxəssisi olduğuna görə qoyulmuşdular. Sadəcə, onları nəzarətdə saxlayıb yaxşı işlətmək lazımdı ki, bu, tamamilə başqa problemdir.\nHakimiyyətimizin nəticəsi nə oldu?\nBəli, xalqa azadlıq idealını aşıladıq, indisə dövlət quruculuğuna başlamaq lazımdı.\nBiz müharibənin içərisindəydik. Gərək öncə onu davam etdirib uğur qazanaydıq, düşməni torpaqlarımızdan geri ataydıq. Biz bütün gücümüzü dövlət quruculuğunun əsasını təşkil edən qanun və qərarların parlamentdə qəbul edilməsinə yönəltdik, çünki onlarsız yeni dövlət qurmaq mümkün deyildi. Ancaq bütün zəruri qanunları da birdən-birə qəbul etmək imkan xaricindəydi. Əvvəlcə ayrı-ayrı sahələrə aid qanunlar yazılmalı, sonra parlamentdə qəbul edilməli, xalqa çatdırılmalı, onların icrasına nəzarət edilməlidir. Bu qanunlar yetərincə yaradıldıqdan sonrasa onlar ümumiləşdirilərək Anayasa hazırlanmalıdır. Birdən-birə Anayasa yazmaq olmaz - sən öncə kolxozu ləğv etməlisən, bundan ötrü xüsusi mülkiyyət haqqında qanunları ortaya qoymalısan.\nƏslində biz bir quruluşdan digərinə, yəni sosializmdən yenidən kapitalizmə qayıdırdıq...\nYox, biz kapitalizm deyil, başqa forma düşünürdük. Biz düşünürdük ki, gələcəkdə imkanımız olsa Məmmədəmin Rəsulzadənin irəli sürdüyü təsanüd cəmiyyəti quraq. Yəni ictimai sərvət elə bölünməlidir ki, xalqın yoxsul təbəqələrini kasıblıqdan tamam çıxarsın. Kapitalizmdəsə belə deyil - orada sənaye inkişaf edir, tərəqqini də öz ardınca aparır. Bizsə ümumxalq mülkiyyətini də saxlamaqla tərəqqiyə nail olmaq istəyirdik.\nBu düşüncədə sosial-demokratiya ünsürləri yoxdurmu?\nSosial-demokratiya ünsürlərinin olması danılmazdır. Bunu XIX əsrdə fransızlar meydana çıxarıblar və adını "solidarizm" qoyublar.\nMilli təsanüd solidarizm deməkdir, yəni iqtisadi baza üzərində cəmiyyət həmrəylik əsasında qurulacaq ki, ictimai sərvətin paylanmasından narazı qalmasın, hər kəsə o sərvətdən ədalətli pay çatsın.\nBəli, Rusiya gördü ki, Azərbaycanda azadlıq mübarizəsini boğa bilmir, ona gücü çatmır, onun yerləşdirdiyi fiqurlar hakimiyyətdən bir-bir aşır, işlərimizə heç cür müdaxilə edə bilmir, onun yeganə yolu qaldı - yeni hakimiyyəti müharibəyə daha yaxından cəlb etmək. Buna görə də erməniləri yenidən qızışdırmağa, rus batalyonlarını işə salmağa başladılar. Nəticədə müharibəyə girişdik və iki rayonu - Goranboyu (keçmiş Şaumyan rayonunu) və Ağdərə rayonunu ermənilərdən aldıq. Ordunu Laçına çıxardıq (Laçın da o vaxt əldən gedirdi) - onun böyük hissəsini ələ keçirdik, Laçın dəhlizinə çıxdıq. Belə bir vəziyyətdə Rusiya gördü ki, qabağımızda dayanmaq çətindir. Təzədən rus batalyonlarını ortaya atdı, daha doğrusu, Qarabağda rus batalyonlarının qabağında dayana bilmədik, çünki hərbi cəhətdən o səviyyədə hazırlıqlı deyildik. Onlar peşəkarlar, xüsusi təyinatlı hərbi qüvvələrdir.\nSonra Kəlbəcəri əlimizdən aldılar ki, bizə böyük zərbə vursunlar. Doğrudan da, Kəlbəcəri qoruyub saxlaya bilmədik. Bu, bizi yıxmaq üçündü, xalq da bunu müəyyən qədər başa düşdü. Kəlbəcər qaçqınlarının özlərini də, mal-qaralarını da Gəncənin ətrafındakı bölgələrə yerləşdirdik. Nisbətən az itkiylə o məsələdən qurtardıq. Rusiyanın Xarici İşlər Nazirliyində Qarabağ üzrə vəkil olan Kazimirov bizim dövlət adamlarımıza demişdi ki, siz bu bəladan qurtardınız, sabah içərinizdə bir hərəkat, qiyam başlasa onda nə cavab verəcəksiniz? Artıq o, bizə işarə etdi - ya gəlin girin Rusiyanın qoltuğuna, ya da qiyam başlayacaq.\n"MDB-yə girin" demək istəyirdi?\nMDB'yə girmək yox, Rusiya nə desə onunla razılaşmaq lazımmış. Rusiyanın ordusunu, Rusiyanın bazalarını, Rusiyanın bütün nüfuzunu saxlamalıydıq burada, bütün siyasətəmizi ancaq Moskva deyənlə uyğunlaşdırmalıydıq. Biz, təbii ki, tamamilə bunun əleyhinəydik, müstəqil siyasət yürüdürdük. Gördü ki, xoşluqla olmur, o cür elədi - Gəncə qiyamını başladı...\n"Amerika tipli dövlət qurmaq istəyirdik"\nGənclik illərindən bəri arzunuz vardı ki, hakimiyyətə gəlsəm dövləti bu-bu planlarla quraram. Təbii ki, həmin arzular da, planlar da romantik düşüncələrinizin məhsuluydu. Bəs 1992-nin iyununda gerçək hakimiyyət taxtına əyləşərkən qarşınıza on beş il öncəki həmin romantikin ağlına gəlməyən hansı çətinliklər çıxdı?\nBilirsiniz, bir var ki, gəlib boş yerdə dövlət qurasan - o, çox asandır, bir də var ki, dövlət xarabalarını dağıdıb yerində yeni dövlət yaradasan - o, çox çətindir, çünki köhnəni dağıtmalısan; elə yerlər var ki, betonlaşmış, sementləşmişdir, onu asanlıqla dağıtmaq olmur. Biz nədən başladıq?\nBirinci, çalışdıq ki, yuxarı - parlament demokratik olsun. Bunu İsa bəyə tapşırdıq. Xalq gözəl görürdü ki, bütün müzakirələrin hamısı televiziyada göstərilir. Bizim parlamentə qədər gedişatın hamısının xalqa çatdırıldığı parlament olmayıb. (İndi də yarısını kəsir, yarısını verirlər). Hətta bir dəfə Rəhim Qazıyevin təhqiramiz sözünü çıxardıq ki, televiziyada getməsin, sabahı bizə dedilər ki, o sözü niyə pozmusunuz, o söz getməlidir. Halbuki onun verilməsi bizə də eyibdi, xalqa da.\nBəli, parlamentimiz tam demokratikdi. Orada xalqa əməlli-başlı demokratiya dərsi keçilirdi.\nİkincisi, icraedici orqanlarda qayda yaratmağa girişdik. Hər şeydən öncə Prezident Aparatını demokratikləşdirməyə başladıq. Bura gələn adamın heç birini geri qaytarmırdıq - kim olur-olsun, nə deyir-desin. Məktub göndərənlər cavab alırdılar. Şikayətçiləri yüksək vəzifəli səlahiyyətli şəxslər dinləyirdi, yalnız prezidentin yanına getməyə israr edənləri özüm qəbul edirdim.\nBiz orada işləyənlərə öyrətdik ki, xalqla həssas davranacaqsınız, qapılarımız heç zaman xalqın üzünə bağlanmayacaq. Beləliklə, aparat başladı xalqla yaxın ünsiyyətdə işləməyə.\nMən prezidentdim. Xalqın narahatlığını duyanda kabinetimdə rahat otura bilmirdim. Çox vaxt eşidirdim ki, qışqırırlar: "Elçibəy", "Elçibəy". Məni görmək istəyirlər. Razılaşıram ki, yaxşı, 100 nəfərsiniz, 5 nəfər gəlsin, görüşək. Deyirlər ki, yox, yüzümüz də gələcəyik, çıx, bizim qarşımızda danış (öz aramızdır, bizə əməlli-başlı ərk edirdilər). Mən də onlarla görüşürdüm. Çox vaxt belə olurdu.\nDaha sonra başladıq idarəetmə orqanlarını qaydaya salmağa. Bir çox zəruri komitələr, şirkətlər yaratdıq, bəzi gərəksiz qurumları da ixtisar etdik. Məsələn, Kənd Təsərrüfatı və Ərzaq Nazirliyi sistemində 60'dan çox institut vardı. Çoxunu rüşvətçün düzəldiblər ki, yeyib-dağıtsınlar. Bunları seçmək, tələbata uyğun hala salmaq özü bir ciddi problemdi!\nDövlət aparatında diktatura sistemini dağıtmaqçün müəssisələrə, onların rəhbərlərinə sərbəstlik vermək lazımdı. Biz məhz bu yolu tutduq. Hər müəssisənin öz əsasnaməsini hazırladıb, yaxud yenidən işlədib ona uyğun işləməyi tələb edirdik. çalışırdıq ki, müəssisələr böyük piramidanın içində qalıb çabalamasın.\nBiz hakimiyyətin 3 yerə bölünməsini gerçəkləşdirməyə çalışırdıq. Bunun artıq ciddi özülü qoyulmuşdu. Prezident Aparatı müstəqilləşirdi, bunu hamı görürdü. Milli Məclis də müstəqildi. Prezident Aparatından, məsələn, hər hansı bir sənəd gəlir, parlament qəbul eləmir, qaytarır üstümüzə. Biz təzədən işləyirik, bir də qaytarırıq ora. Parlamentdə prezident tənqid edilirdi, buna heç kim bir söz demirdi. Bir çox hallarda prezident oraya birbaşa mübahisəyə gedirdi... Üçüncüsü, məhkəmə hakimiyyəti - o da müstəqil olacaqdı. Tahir Kərimlini Ali Məhkəmənin sədri qoymuşduq. Desin görək ya Prezident Aparatından, ya da Milli Məclisdən olan təzyiqlə nə vaxt bir hökm çıxarıb. Əksinə, məhkəmələr, bizim orqanların işdən kənarlaşdırdığı adamları işə bərpa etməklə məşğuldu.\nO zaman belə söhbət gəzirdi ki, Tahir Kərimli onun xidməti maşınına 002, parlament sədri İsa Qəmbərin maşınınasa 003 nömrəsinin verilməsini tələb edirmiş - onun fikrincə, məhkəmə hakimiyyəti qanunverici hakimiyyətdən irəlidir.\nBəli, o da öz hüququ uğrunda mübarizə aparırdı. Biz də ürəkdən istəyirdik ki, məhkəmə sistemi sərbəstləşsin. İndi deyirlər ki, onda hərə bir tərəfə çəkirdi, anarxiyaydı. Yox, o, anarxiya deyil, sadəcə olaraq, demokratiyaya gedən, anarxiyanın qarşısını kəsəcək yolun başlanğıcıydı. Təəssüf, min təəssüf ki, vətəndaşımız bunu başa düşmədi! Çünki xalqımız gözünü açıb dövlətin idarəçiliyinin bir əlin altında olduğunu, bütün dəyirmanın da onun əlində fırlandığını görüb. Bizsə bu yolu seçə bilməzdik. Biz dünyanı tərəqqiyə aparan hakimiyyətlərin həqiqətən bölündüyü demokratik prinsiplər yolunu bəyəndik. Buradasa hökmən nöqsanlar, əyrilər, çatışmazlıqlar, yıxıntılar olacaqdı. Ancaq yavaş-yavaş, bir neçə ilə hər şey qaydaya düşəcək, hamı yeni mühitə öyrəşəcəkdi.\nSovet dövründən qalmış iyrənc, betonlaşmış aparatı dağıtmaq lazımdı. Dağıtmaq sadəcə sökmək deyil - gərək çoxlu qanunlar yaradılsın ki, o, ləğv edilsin. Yeni aparatın qurulmasıyçün də müxtəlif qanunlar verilməlidir. Deməli, iki iş eyni vaxtda görülməlidir. Özü də bu ağırlığın hamısı parlamentin üstünə düşür. Parlamentimiz bu məsələ üzərində gecə-gündüz işləyirdi, amma tam gücüylə işləyə bilmirdi - mane olanlar çoxdu; onlar keçmiş parlament üzvləriydi. Keçmişdə bir çox millət vəkillərini parlament fəaliyyətindən uzaqlaşdırdığımıza görə onlar müqavimət göstərirdilər ki, parlamenti yenidən bərpa etsinlər, o, "Milli Məclis" adıyla yox, keçmiş Ali Sovet kimi fəaliyyət göstərsin. Bir tərəfdən, bu müqavimət normal işləməyə imkan vermirdi və biz bu sahədə çətinlik çəkirdik. Başqa tərəfdən, yenini qurarkən ortaya suallar çıxırdı: biz bunu tələsik edəkmi, yoxsa zamana buraxaraq tədricən edəkmi? Deyək ki, 5 ilə görəcəyiksə ilk növbədə nələri etməliyik?\nBiz o zaman qərarlaşdırdıq ki, 3 ilə bütün məsələləri qurtaracağıq. Yəni dövlət quruculuğunu başa çatdıracağıq - keçmiş dövlət qurumları, keçmiş iqtisadi məkanlar, iqtisadi sistemlər bütövlüklə yoxa çıxacaq, dağılacaq, yeni sistemlər yaradılacaq. Biz həm mədəniyyəti, həm də sosial münasibətləri yeni sistemə keçirməyi düşünürdük; əsas məsələ ictimai münasibətlər sistemidir.\n3 ilin içində bunları yerinə yetirəcəkdik və imkanlarımız da vardı. Bunu başqaları da görürdülər. Moskvadan bizə xəbər verdilər ki, Azərbaycandakı səfir şifroqram göndərib ki, Azərbaycan bu xətlə, bu siyasətlə gedərsə 3 ilə Rusiyanın nüfuzundan tamam uzaqlaşacaq, tam müstəqil bir dövlətə çevriləcək, başqa keçmiş sovet respublikalarına da nümunə olacaq və sonra biz onların heç birini saxlaya bilməyəcəyik; təcili tədbir görün.\nBu məsələni Rusiyanın Təhlükəsizlik Şurasında günlərcə müzakirə ediblər: neyləyək bu Azərbaycanla? Buna görə də bizi əsasən müharibəyə cəlb edirdilər ki, bəlkə müharibədə çökək, oturaq, iqtisadiyyatımız yeniləşmələrə imkan verməsin. Amma biz iqtisadi gücümüzü qorumağı bacarırdıq. Heç nəyə baxmadan var-dövlət toplayırdıq ki, dövlətimiz iqtisadi baxımdan güclü olsun. Biz büdcəyə nəzarət edirdik. Rüşvətxorluğa, oğurluğa qarşı ciddi mübarizə aparırdıq; dövlətin bütün sərvəti nəzarətdəydi.\nBiz hakimiyyətə gələndə soruşdum ki, Milli Bankda nə qədər pul var? Dedilər bir qədər dollar, 10 milyon rubl. Mən çığırdım ki, Allah evinizi yıxsın, hərənizin cibində 10 milyon var. Belə dövlətmi olar?!\nSonra başladıq iqtisadi problemləri həll etməyə. Milli Banka da çoxlu pul gətirdik, büdcəni də artırdıq. Tək bircə ilin içində 150 milyon dollar pul topladıq.\nPrezidentliyə yenicə başlayanda soruşdum ki, Azərbaycanda nə qədər kürü istehsal edirsiniz? Cavab verdilər ki, 2 ton. Mən dedim ki, 2 tonu bir balıqçı oğurlayır; bəs siz nəylə məşğulsunuz? Bizim hakimiyyətimizin bircə ilində kürü istehsalı 30 tona qaldırıldı, halbuki xalqın həmin var-dövləti, malı dağıdılırdı. Biz dağıtmağa qoymadıq. Hamısının gəliri gəldi banka, mərkəzə.\nMən Prezident fondunu yaratdım. Bu fondda neçə milyon manat və 10 milyon dollar vardı. Bunların da hamısını prezident xərcləməliydi. Nəyə? Elan eləmişdik: Azərbaycanda mədəniyyətin, elmin, təhsilin, səhiyyənin və b. inkişafına. Birdən gəlib şikayət edirlər ki, filan yerdə xəstəxana dağılır, oraya pul buraxmaqda problem var, ya da büdcədə nəzərdə tutulmayıb. O zaman Prezident fondundan yardım edirdik. Yaxud Azərbaycanda orkestrlər dağılırdı. Fonddakı vəsaitin müəyyən hissəsini orkestrləri qorumaq məqsədiylə buraxdıq, nəticədə Azərbaycandan cəmi 4 nəfərdən başqa heç bir musiqiçi getmədi. Onlar da qeyri millətlərdəndi və getmələri maddi amillə bağlı deyildi. Biz Azərbaycan orkestrlərində olmayan yeni alətlər üçün də pul buraxdıq. Polad Bülbüloğluna demişdim ki, mədəniyyətə nə qədər lazımdırsa pul qoyacağıq.\nMüharibə aparırdıq, bu tərəfdən hədsiz xərclər gedirdi. Siz təsəvvür edin ki, müharibənin bir günündə neçə-neçə milyon havaya gedir. Elə-belə deyil: barıtı, gülləsi, maşını, topu, tankı var bunun. Deyək ki, 3 dənə tankın vurulmasıyla bir günün içində neçə milyon göyə sovrulur.\nDövlətin büdcəsindən gedir...\nƏlbəttə, hamısı büdcədən çıxır. Alıb yerinə qoymasan düşmən ölkəni dağıdar. Həmin vaxt biz müharibə apara-apara həm də müxtəlif yerlərdən silah gətirirdik, pulla alırdıq - özü də ucuz qiymətə yox. Bəzən elə olurdu ki, məsələn, bir yarım bahasına alırdıq - yoxdur, məcbursan, alacaqsan.\nOrdunu təzədən düzəltdik. Təsəvvür edin hansı şəraitdə və hansı çətinliklərlə. 54 min hərbi qüvvəmiz vardı. Biz 100 min adamlıq ət və başqa qida məhsulları buraxırdıq. Nəzərdə tuturduq ki, yaxın gələcəkdə ordumuz 100 minə qaldırılacaq, qoy indidən buraxaq ki, əsgərlərimiz yaxşı yaşasın, ordumuz özünü yaxşı hiss etsin.\nƏsgərlər konservi bəyənmirdilər.\nBəli, konservi nişan götürüb güllə atırdılar. Biz əsgərlərə sadə siqaret göndərmirdik - əksəriyyəti xarici siqaretdi. Xalq da, cəmiyyətlər də bir tərəfdən gətirib batalyonlara verirdi. Yeganə məqsəd ordunu saxlamaqdı.\nHamı bilir - biz müharibə aparsaq da 1993-cü ili dövlət quruculuğu ili elan etmişdik. Düşünürdük ki, nədən başlayacağıq? İlkin şərt quruculuq proqramı hazırlamaqdı. Birinci tələb parlamentin buraxılması, demokratik parlamentin seçilməsiydi.\nO nə vaxta nəzərdə tutulmuşdu?\nYeni parlament seçkisi 1993-cü ilin oktyabr ayında olmalıydı. Ciddi hazırlıq gedirdi. Bununçün hətta parlamentə özünü buraxmağı təklif etmişdik - belə olsaydı seçkiyə yazda da başlaya bilərdik. Ancaq parlament razılaşmadı. Milli Məclis dedi ki, millət vəkilləri bərk dayanıb. Biz də zorla etmək istəmirdik, çünki zorla olanda artıq qanunsuz olur. Bu adamlar sonra özləri dedilər ki, onda belə olsun - siz bizə vəzifələr verin, iş yerləri verin, yaşayış evləri verin, biz də yavaş-yavaş özümüz səs verək.\nBunu fəaliyyətdə olan Milli Məclis üzvləri deyirdilər, yoxsa kənarda qalanlar?\nMilli Məclisdə bizim əksimizə olan qrup - keçmiş kommunistlər. Bərk dirəşmişdilər ki, biz istefa verəndə nə qazanacağımızı bilməliyik. Biz onlara vəzifə, iş, ev verməyə razılaşdıq. Onlar da bu zaman razı oldular.\nBəs niyə parlamenti buraxmadınız?\nDeputatların hamısı razı deyildi axı. Belə razılaşdıq ki, bunlar işləsinlər, avqustda tətilə çıxanda buraxılsın. Sonra seçkiyə hazırlıq getsin, oktyabrda da seçki olsun.\nYeni parlament seçilsəydi bütün problemlərimizin böyük qismi həll olunacaqdı. Dövlət quruculuğu oradan başlanır - qanunvericilikdən. Qanunvericilik gərək hərtərəfli işlənilsin. Bir də ki, parlamentə baxanda hər sosial qrup öz adamını orada görməlidir. Hər qrupun, hər partiyanın gücü çatacaq bir neçə adamı seçməyə. Hərə öz adamını görəndə bu parlamentin məhz onun parlamenti olduğuna inanacaq.\nHökuməti parlamentə seçilmiş partiyaların formalaşdıracağını nəzərdə tuturdunuz?\nO cür yox. Parlamentin hökumətə dəxli yoxdur. Amerikada olduğu kimi. Orada parlamentə adi adamları seçirlər. Hər partiyadan var. Amma hökuməti formalaşdırmaq onun işi deyil. İcra aparatını, hökuməti bütövlüklə prezident özü formalaşdırır. Prezident həm dövlətin, həm də hökumətin başçısıdır. Biz də bu prinsiplə gedəcəydik.\nSonra da məhkəmə sistemi tam demokratik yolla seçiləcəkdi. Biz rüşvətlə məhkəmə hakimi təyin etməyi aradan götürəcəkdik. Nəticədə nə alınırdı - prezident demokratik yolla seçilib, qanunverici orqan demokratik yolla seçilib, nəzarətçi orqan demokratik yolla seçilib. Belə bir dövlət istər-istəməz güclü olmalıdır. Bizim son məqsədimiz də elə buydu.\nKonstitusiya Məhkəməsi ideyası vardı?\nBəli, o da vardı. Hətta bir dəfə dedilər ki, Konstitusiya Məhkəməsinə Tofiq Qasımovu qoyaq. Mən dedim ki, adama gülərlər - Tofiq Qasımov hüququ gözəl bilsə də hüquqşünas deyil. Oraya peşəkar hüquqşünas gərəkdir. Bax, belə söhbətlər də getmişdi.\nDemək, dövlətin yuxarı qədəmələri demokratikləşir. Bundan sonra keçmək lazımdır aşağıya - bələdiyyə seçkisinə.\nOnu nə vaxta nəzərdə tuturdunuz?\nİstəyirdik ki, parlament seçkisi qurtaran kimi, ondan bir-iki ay sonra bələdiyyə seçkisi keçirilsin.\n"Dövlət quruculuğu" dedikdə bunları nəzərdə tuturduq. Dövlətin bütün işlək mexanizmləri demokratik əsaslara söykənməlidir. Bundan sonra dövlət öz-özünə işləyəcək.\nYeri gəlmişkən, mühüm bir qanun da hazırlayırdıq - məmurlar haqqında qanun. Türkiyədə və başqa ölkələrdə sədr də məmur sayılır. Siyasi hakimiyyət dəyişir, sədr dəyişilmir. Siyasi hakimiyyət dəyişir, direktor dəyişilmir, çünki onu zavod seçib. Yaxud, deyək ki, məktəb müdiri dəyişdirilə bilməz, onun siyasi hakimiyyətə dəxli yoxdur. Bu məmurlar hər 4 ildən bir müsabiqə yoluyla seçilir. Məsələn, bir məktəbin direktorluğuna 10 nəfər ərizə verir, müsabiqədən keçən direktor olur. Daha onun siyasi hakimiyyətə dəxli yoxdur. O müəllimin, məktəb direktorunun siyasi xadimlərin mənafeyinə qulluq göstərməyə marağı olmur. Burada nə cür maraq ola bilər - sədr də, məmur da fikirləşir ki, siyasi hakimiyyət dəyişir - dəyişsin, mənə dəxli yoxdur. Mən müsabiqəylə gəlmişəm. O, özüyçün çalışır ki, yaxşı müəllim olum, yaxşı direktor olum, yaxşı alim, yaxşı akademik olum, yaxşı idarə edim ki, müsabiqədə 4 ildən sonra uduzmayım, yenə mən keçim.


Yazıçı Azər Qismətin “Xanım taksi” adlı kitabının təqdimat mərasimi keçiriləcək | Edebiyyatqazeti.az\nYazıçı Azər Qismətin “Xanım taksi” adlı kitabının təqdimat mərasimi keçiriləcək\n18.12.2019 09:20 | 1115 dəfə oxunub A A+ A- Gündəm\nEdebiyyatqazeti.az xəbər verir ki, yazıçı Azər Qismətin “Xanım taksi” adlı kitabının təqdimat mərasimi keçiriləcək. Kitabda müəllifin son illərdə qələmə aldığı hekayə və novellaları toplanıb. “Xanım Taksi” Biz Klub layihəsinin sayca 4-cü kitabıdır. Bu haqda saytımıza kitabın redaktoru Nicat Həşimzadə məlumat verib. Azər Qismət Azərbaycanda daha çox novella ustası kimi tanınır. “Xanım taksi” kitabındakı novellalarda müxtəlif insanların üzləşdiyi situasiyalar, həmin vəziyyətlərdən çıxmaq manevrləri incə yumorla təsvir edilib. Azər Qismət satirası hələ tələbəlik illərindən ssenari müəlllifi olduğu UŞU Şən və Hazırcavablar Klubundan geniş ictimaiyyətə təqdim edilməyə başlanıb. Onun novellaları əsasında telekanallarda səhnəciklər ifa edilib.\nBu, müəllifin oxucularla 3-cü gorüşüdür. Onun “Duman” kitabı, “Çuğullar” romanı işıq üzü görüb. Xatırladaq ki, Azər Qismət “Xəbərçi” verilişinin aparıcısı, eləcə də “İç xəbər” proqramının redaktoru və aparıcısı kimi məşhurluq qazanıb. Xalq arasında “Gülümsəyən cənab” adı ilə tanınır.\nHal-hazırda AzTv-nin Ədəbi-Dram departamentinin baş redaktoru kimi fəaliyyət göstərir. 2016-cı ildə 400 nəfərin qatıldığı hekayə müsabiqəsində 1-ci yer tutub. Rusiyanın “Sodrujestva” müsabiqəsində 2-ci yer tutmaqla, əsərləri həmin ölkənin almanaxına salınıb. Hekayə və novellaları Ukrayna, Belarus, İran, Çexiya, Yaponiyanın ədəbi portallarında dərc edilib.\nQeyd edək ki, təqdimat mərasimi 29 dekabr, 15.00-17.00 radələrində, metronun “28 May” stansiyasının yaxınlığındakı “Kitabevim.az” mağazasında keçiriləcək.


Tarix: 20.12.2018 | Saat: 00:05:00\nBiznes layihələr və yaradıcı ideyaların reallaşdırılması üçün əlverişli gündür. Uzun müddətdən bəri faydasız və gərəksiz hesab etdiyiniz bacarıqlarınızı gerçəkləşdirə bilərsiniz. Axşam saatlarında aktiv istirahəti seçin.\nBuğa - əvvəlcə danışıb sonra düşünməyin. Yaxın ətrafınızdakı insanlar sizdən incimir, sizi anlamağa çalışırlar. Rəğbət bəslədiyiniz insan sizin emosional davranışınıza sərt reaksiya verməyəcək.\nAktiv çalışın, qarşınıza qoyduğunuz məqsədə doğru sürətlə irəliləyin. Çətin işin görülməsində, problemin həllində müttəfiq və tərəfdaşlarınız olacaq. Günün ikinci yarısında perspektivli, faydalı işlə məşğul olun.\nYeni tərəfdaş və ya müttəfiq qazana bilərsiniz. Dəvət aldığınız tədbirə qatılın. Bu gün formalaşacaq tanışlıqlar maraqlı və faydalıdır. Alış-veriş üçün əlverişli gündür. Axşam saatlarında aktiv istirahəti seçin.\nXərçəng - istənilən qərar və addımlarınız, həttə ən sadə işlər belə, bədxahlarla rəqibləri sinirləndirəcək. Eqoist, sərt, məqsədə çatmaq üçün bütün vasitələrdən istifadə edən insan təsiri bağışlamayın. Təşəxxüslü və aqressiv davranmayın.\nQətiyyətli və iradəli olsanız, işgüzar danışıqlarda uğur qazana bilərsiniz. Bununla belə, bu gün əldə ediləcək danışıqların nəticələrinin və sövdələşmələrin sonradan yenidən nəzərdən keçirilməsinə hazır olun.\nYalnız ən yaxın insanlar sizi anlayacaq, əhvalınızdakı dəyişiklikləri hiss edəcəklər. Qəfil vizitlər, qonaqlar ola bilərlər. Axşam saatlarında normal istirahət etməyə çalışın.\nŞir - çox xoş gündür. Başladığınız işləri uğurla başa vuracaqsınız. Xoş sürprizlər, gözlənilməz gəlir, sürpriz ola bilər. Son vaxtlar sizi narahat edən problemləri tezliklə həll edə bilərsiniz. İşgüzar baxımdan o qədər də əlverişli gün deyil, amma uzunmüddətli planlar qurmaq olar.\nQız - gərgin, ağır gündür. Günün ikinci yarısı səhər saatları ilə müqayisədə daha uğurlu olacaq. Nahardan sonrakı vaxta ciddi, yüksək diqqət və izafi səylər tələb edən işlər planlaşdırmayın. Aktiv, enerjili olun.\nAlış-verişdə yalnız planlaşdırdığınız əşyaları və ya məhsulları alın. Kefinizi kökəltmək, əhvalınızı yaxşılaşdırmaq üçün bədxərclik etməyin.\nSizi yaxşı anlayan insanlarla görüş üçün vaxt tapın. Onların dəstəyinə ehtiyacınız var. Bacarıq və imkanlarınıza şübhə edən insanlarla isə ümumiyyətlə, ünsiyyətdə olmayın. Belə şəxslər sizi qıcıqlandıracaq, hirsləndirəcəklər.\nTərəzi - potensial və imkanlarınızı olduğundan artıq dəyərləndirməyin. Bu, qarşı tərəfin də gülünc vəziyyətə düşə biləcəyi naqolay situsiya yarada bilər. Siz, ümumiyyətlə, pis təsir bağışlaya bilərsiniz. Ruhdan düşməyin, təslim olmayın. Qarşınızda yeni imkanlar yaranır. Sadəcə, doğru istiqaməti vaxtında seçin və gərəkli yolla irəliləyin.\nYaxınlarınızla mübahisə etməyin. Diskussiyalar yetərincə konstruktiv olacaq. Onlar tərəflərin hamısını təmin edə biləcək qərarın qəbulu ilə başa çata bilər. Sevdiyiniz insanla ünsiyyət zamanı hansısa mühüm məsələni təhlil edə bilərsiniz.\nƏqrəb - mahiyyət etibarilə pis deyil və saatlarınızı xoş keçirə bilərsiniz. Qarşınıza çətin, əldə edilməsi məşəqqətli hədəflər qoymayın. Cari işlərlə, situativ zərurətlərlə kifayətlənin. Gərəkli istiqamətdə addım-addım irəliləyin. Bu gün sizə yardım edəcək insanlar hələ uzun müddət yardımçı və müttəfiqiniz kimi qalacaq.\nİntuisiyanız yüksək səviyyədə olacaq. Ondan yararlanın. Əlverişli məqamdan istifadə edərək maraqlı tanışlığa nail ola bilərsiniz. İşgüzar təmasları romantik münasibətlərə çevirməyin.\nOxatan - bu gün sizi maraqlı hadisələr və situasiyalar gözləyir. Macəralar aramayın - onlar özləri sizi tapacaqlar. Ətrafınızda baş verənlərə sürətli, vaxtında və dürüst reaksiya verin. Səhvlərə yol verməyin, yanlış addımlar atmayın. Peşəkar fəaliyyət sahəsindəki uğurlarınızla qürrələnə bilərsiniz.\nYaxınlarınızla fikir ayrılıqları istisna deyil. Lakin onlar ciddi deyil. Münaqişəyə səbəb ola biləcək məqamı zarafata çevir. Etiraflar səslənəcək, amma onlara inanmayın. Bununla belə, səmimi deyilən sözləri qulaqardına vurmayın.\nOğlaq - tamamilə yeni, qeyri-adi qərarlar qəbul etmək olar. Yeni təəssüratlara ehtiyac var. Məhz onlar sizin irəliləyişinizə səbəb olacaqlar. Peşəkar fəaliyyət sahəsində ciddi nailiyyətlər əldə etmək imkanları var. İstək və niyyətlərinizdə yeniliklər ola bilər. Yeni maraqlar yaranacaq. Əvvəl başladığınız işləri başa vurmaq üçün gərəkli adamı tapa bilərsiniz.\nŞəxsi munasibətlərdə stabilliyə can atın. Darıxdırıcı situasiyalara qatılmayın. Yaxınlarınıza düşünülməmiş, hətta absurd təsir bağışlayan addımlar atmayın. Özünütənqidi unutmayın ki, münaqişələr yaranmasın.\nDolça - günün ilk yarısı emosional fon baxımından əlverişlidir. Son vaxtlar sizi narahat edən problemləri təhlil edin, düşünün. Müşküllərə yenidən baxaraq çözüm yolu tapmaq olar. Bundan başqa, yeni tanışlıqlar və ünsiyyət üçün çox yaxşı zamandır.\nGünün ikinci yarısı isə fərqlidir. Ruh düşkünlüyünə qapılmayın. Ətrafınızdakı insanlardan aralanmağa çalışmayın. O qədər də xoş olmayan fikirlərlə təkbaşına qala bilərsiniz. Hətta ən adi işlərdə belə, çətinliklərin yaranması istisna deyil.\nBalıqlar - uğurlu, əlverişli gündür. Fəaliyyətinizin nəticələri gözləntilərinizdən artıq olacaq. İşlər çox olsa da, onların öhdəsindən gələcəksiniz. İstirahət və ünsiyyət üçün də vaxt qalacaq. Yeni tanışlıqlar olacaq. laqeyd yanaşmadığınız insanla qəfil görüş olacaq.\nMühüm informasiya vaxtında gəldiyindən dürüst qərar qəbul edəcəksiniz. Uzunmüddətli planlaşdırma üçün yaxşı gündür. Planlar şəxsi həyat və ya peşəkar fəaliyyət sahəsi ilə bağlı ola bilər. İstənilən halda situasiya sizin üçün münasibdir.


Sevgi 3 il yaşayır — Sura Seyidova\nSiz burdasınız: Ana səhifə › Adın qadınsa... › Sevgi 3 il yaşayır\n← İmam Sadiqin (ə) dilindən müvəffəqiyyətin 25 yolu\nTəbabət və Həqiqət →\n14/02/2015 | Bölmə: Adın qadınsa..., Həyat, Qadın klubu\tand tagged with: həyat, İnsan, kamillik, qadın, sevgi\nBəri başdan deyim ki, mütləq sevgi — Allah-təalaya olan sevgidir. İki insan arasında olan və adətən, «sevgi» deyəndə başa düşülən sevgi isə o böyük Sevginin bəlkə də zərrəsidir, ya ona aparan yol, «məşq»dir.\nBir də onu deyim ki, sevgi — əgər varsa — əbədidir. Sevginin ötəri, qısa müddətli olması, bitməsinin labüd olması fikri isə Qərbdən əsib gələn «yel»dir. Çox güman ki dəyərləri dəyərsizləşdirməkdə maraqlı olan Qərbdə belə fikrin gündəmə gətirilməsi də məqsədyönlü xarakter daşıyır.\nBu fikrə əsasən, sevgi yalnızca 3 il mövcud ola bilər. Çünki, sevgidən doğan ruh yüksəkliyi və coşqun hisslər beyində ifraz edilən dofamin hormonu ilə bağlıdır və həmin hormonun sayəsində baş verən kimyəvi çevrilmələrin müddəti üç ildir. Bu çevrilmələr başa çatdiqda beynin fəaliyyəti normallaşır və o öz təbii ritmi ilə işləməyə davam edir.\nBu mövzuda roman yazılmış və onun əsasında film də çəkilmışdir. Əsərdə iki insanın bir-birinə emosional bağlılığının, ehtirasın üç il müddətində keçib getdiyi qəhrəmanın simasında sübut edilməyə cəhd edilir.\nHisslərin — emosiyaların beynin fəaliyyəti ilə, daha dəqiq desək, hormonlarla bağlı olması fikri doğrudur. Amma bu dəlilin sevgiyə dəxli yoxdur, əslində sevginin təkanvericisi kimi zəruri olan ehtirasa — vurğunluğa aiddir.\nHər şeyin yalnız səthini görən və yalnız şəxsi həzz və ləzzətə dəyər verən Qərbdə bu hisslərin sevgi kimi dəyərləndirilməsi, əlbəttə, təəcüblü deyil. İki insan arasında qarşılıqlı münasibətin yaranması bu cür hisslərdən başlasa da, hələ sevgi deyil. Heç sevginin başlanğıcı da deyil. Yalnızca münasibətlərin başlanğıcıdır.\nSevgi — iki gəncin bir-birinə olan ehtiraslı bağlılığı deyil, iki insanın illərcə, uzun yol boyu bir-birinə doğru getməsidir. Zahirən, bəlkə də, darıxdırıcı, quru, hətta təsəvvürümüzdəki sevgi anlayışına sığmayan, əksinə, paradoksal görünən, amma mahiyyətcə həqiqi sevgi olan budur.\nDeyirlər, iki insan arasında davamlı və yetkin ünsiyyət 7 mərhələdən keçir və vurğunluq, coşqun hisslər bu münasibətlərin birinci mərhələsidir. İlkin eyforiya dövründən sonra doyma — adiləşmə, bu adiləşmə ilə bağlı ikrah, münasibətləri qoruma naminə bu ikraha qarşı dözüm, daha sonra vəzifə borcunu anlayaraq hörmət, bu hörmətin sayəsində əldə edilmiş dostluq və yalnız bundan sonra gələn Sevgi mərhələləri yaşanır.\nİlkin sevgi hissləri və onunla bağlı olan ruh yüksəkliyi İlahi Sevgiyə qovuşmaq üçün verilmiş bir hədiyyədir. Onu olduğu kimi dəyərləndirməyib, bu hissləri sevginin özü hesab etmək, insanı daim yeni yaşantılar, yeni münasibətlər axtarışında olmağa sövq edər və insan, konfetin dadi xoşuna gəldiyindən, fasiləsiz olaraq konfet tələb edən uşağa bənzəyər.\nYeni hisslər, yeni ruh yüksəkliyi axtarışı ilə «Odnoklassniki»-də ömrünü keçirən ağsaqqal Azərbaycan kişilərimiz buna parlaq misaldır. Halbuki, bu yaşda onlar münasibətlərin bütün mərhələlərini yaşayaraq, artıq ilahi sevgiyə qovuşmalı, ya ona yaxın olmalı idilər.\nBu mərhələlərdən hər birini yaşadıqca insan bir qədər də kamilləşir, yetkinləşir və növbəti mərhələyə yalnız bundan sonra qədəm qoyur. Əks halda, duruduğu mövqedə yerində saymalı olur və bu, onun bir şəxsiyyət kimi formalaşmasına, bir insan kimi kamilləşməsinə əngəl olur.\nİki insan uzun illər birlikdə ola bilər, məsələn, ailə qurub bir yerdə ömür başa vura bilər, amma yaşamalı olduqları mərhələləri keçməyə bilər. Məsələn, ömrü boyu ikrah (dava-dalaş), yaxud dözüm mərhələsində qala bilər. Yaxud, kişi və qadın başqa-başqa mərhələlərdə ola bilərş\nBu günkü cəmiyyətdə orta statistik kişi uzun illər, bəzən ömrü boyu elə birinci mərhələdə qalır, «konfet» axtarışında olur. Bu halda qadınlar ya ikrah, ya dözüm mərhələsində yaşamalı olurlar. Bu, təkcə onların münasibətlərinin göstəricisi deyil, həm də hər birinin şəxsi təkamülünün, şüurunun göstəricisidir.\nİdealda həm kişi, həm qadın eyni mərhələdə olub, bir-birinə dayaq olub mərhələdən — mərhələyə birlikdə keçməli, son nəticədə ilahi sevgiyə qovuşmalıdır.\nÖzünü qəhrəman hesab edən, ailəsini «bəyənməyib», «assorti» axtarışında olan kişi (ya qadın) bilməlidir ki, əslində, o, şüur cəhətdən geridə qalıb, yeniyetmə səviyyəsindən ötüb keçə bilməyib.\nMünasibətlər əgər hörmət mərhələsinə çatmamışsa, hələ sevgidən söhbət gedə bilməz. Başlanğıcda nə qədər ehtiraslı münasibət olmuş olsa belə. Məhz hörmət, sevginin başlanğıcıdır. Əgər bu qarşılıqlı hörmət varsa, cütlük dostluq kimi dəyərli münasibətlə mükafatlandırılır.\nYalnız bundan sonra, «bir-birinə tən, tən olmasa, gen gəldikdən» sonra, nəyinsə (hətta hislərin) tələbində olmayıb, özü o biri üçün hər şeyə hazır olduqdan, həyatın sınaqlarına sinə gərib bir-birinə sadiq qaldıqdan sonra Sevgiyə qovuşa bilər insan.\nHəyat — Sevgidir. Yalnız Sevgiyə doğru gedərək kamilləşır, insanlaşır insan. Həqiqi ləzzətin, həzzin dadını yalnız İlahi Sevgiyə qovuşaraq tapa bilər insan.\nAilə — bəlkə də, ən böyük sınaqdır insan üçün. Ailədə, bir-birinə münasibətdədir insanın əsl kamillik yolu. Bu münasibətlərdən doğan çətinliklərə sinə gərə-gərə, mütilik, bağışlama, səbr və dözüm sayəsində kamillik əldə etməlidir insan. Tərki dünyalıqla yox.\nÖzü inkişaf etməklə yanaşı, üçüncü, ikinci, lap birinci mərhələdə (oxu: «Odnoklassniki»-də) «ilişib qalmış» o birini də çəkib bataqlıqdan çıxarmağa cəhd etməklə. Bəlkə də, buna heç nail olmayacaqsan. Amma, ən azından, mahnıda deyildiyi kimi, «Odur ki vəfasız deyildir adım» deyə biləcəksən.\nTəkcə adin, yox, mahiyyətin də «vəfasız» olmayacaq, öz ilahi təyinatını yerinə yetirmiş olacaqsan.


Geologiya Lüğəti - Ultrabazik, Ultramafik - Geologiya lüğəti\nHər yerdə tapılıb, daim rast gəlinir. Bəzi geoloqlar deyirlər ki, minerallar kvars, kalsit və piritdir.\nÇox aşağı silisium tərkibli və hipersten, augit və olivin kimi minerallarla zəngin olan bir alçaq qaya. Bu süxurlar ultramafik süxurlar kimi də tanınır. Nümunələr: peridotit, kimberlit, lamprofir, lamproit, dunit və komatiite. Fotoda göstərilən peridotitin bir nümunəsidir.\nÇox aşağı silisium tərkibli və hipersten, augit və olivin kimi minerallarla zəngin olan bir alçaq qaya. Bu süxurlar ultrabazik süxurlar kimi də tanınır. Nümunələr: peridotit, kimberlit, lamprofir, lamproit, dunit və komatiite. Fotoda göstərilən peridotitin bir nümunəsidir.\nƏhəmiyyətli miqdarda epidot olan bir qranit. Adətən yaşıl-çəhrayı bir görünüşə sahibdir, tərkibində epidot və ortoklaz feldisparı aşkar edir. Şərq Tennessi'nin Unaka dağlarının adını daşıyır.\nXam neftdə bir yığım olmayan bir anbarda tapılan təbii qaz. Səmt qazı ilə kontrast.\nKeçid edilə bilən bir bağlama ilə örtülməyən və su ilə doldurula biləcəyi atmosferə məsaməli bir əlaqə olan bir sualtı yer. Soldakı görüntüdə, sağdakı quyu naməlum bir su qatına nüfuz edir. Quyudakı suyun səviyyəsi ətrafdakı su qatındakı suyun səviyyəsi ilə eynidır.\nƏhəmiyyətli dərəcədə fərqli iki qaya vahidi arasındakı əlaqə. Uyğunsuzluq bu yerin vaxt rekordundakı boşluqdur. Fotoşəkildə Böyük Kanyonun "Böyük Uyğunsuzluq" hissəsidir.\nSıxılmamış, sementlənmiş və bir qayaya litifikasiya edilmiş çöküntü haqqında danışarkən istifadə olunan bir termin. Şəkildə Şimali Dakotadakı konsolidasiya edilməmiş bir allüvial yataqdakı qum və çınqıl təbəqələri göstərilir.\nQeyri-adi neft və qaz\nQazılmış quyuya asanlıqla axmayan xam neft və təbii qaz, çünki tərkibində olan qaya birləşmələri ya neftin və qazın axmasına imkan vermək üçün gözeneklilik və keçiriciliyə malik deyillər, ya da neft və qaz üst-üstə düşür və ya bağlanır qayanın dənələri.\nQeyri-adi neft və qaz şistdən, sıx qumlardan və kömür yataqlarından hasil olunur, burada neft və qazı qayadan azad edib quyuya köçürmək çətin məsələlərdir. Bu qaya qurğuları hidravlik qırılma, üfüqi qazma, buxar daşması, suyun vurulması, karbon qazının vurulması və ya təzyiqin azaldılması kimi üsullarla stimullaşdırılmalıdır.\nQeyri-adi neft və qaz və şərti neft və qaz kimyəvi tərkibində fərqlənmir. İstehsal edildikləri qaya qurğusu tipində fərqlənirlər. "Adi neft və qaz" ilə müqayisə edin.\nBir kömür dibi altında olan bir şist və ya gil daşı təbəqəsi üçün istifadə olunan bir ad. "Oturacaq qayası" və "oturacaq yer" də istifadə olunur. Bəzi hallarda, yüksək kaolinit tərkibli bir örtük odadavamlı material və ya keramika məhsullarının istehsalında istifadə edilə bilən "odlu gil" olacaqdır.\nƏsas geoloji prinsip. Bu gün Yerdə hərəkət edən proseslər keçmişdə də eyni hərəkətlər etdi. "İndiki keçmişin açarıdır." Fotoda Ceyms Huttonun Jahidburqdakı uyğunsuzluğu, vahid birlik prinsipi nümunəsi olaraq istifadə etdiyi göstərilir.\nAtom quruluşunu tam şəkildə təmsil edən bir maddənin ən kiçik nümunəsidir. Kristal bir quruluş vahid hüceyrəsinin üç ölçüdə təkrarlanması ilə əmələ gəlir. Şəkildə mineral halitin (NaCl) vahid hüceyrəsi göstərilir.\nYer qabığının struktur yüksək bir sahəsi. Yer qabığını günbəz və ya bir arch kimi bir quruluşa bükən hərəkətlərlə meydana gəlmişdir. Struktur olaraq yüksək bir əraziyə qonşu torpaqların yerləşməsi də səbəb ola bilər. Şəkildə göstərilən bir tərəfdə Toz çayı hövzəsi, digər tərəfində isə Williston hövzəsi ilə bağlanan Qara Hills Yuxarıdır.\nBir gölün və ya okeanın döşəməsindən soyuq suyun dayaz əraziyə daşınması.\nDüz bir döşəmə və çox dik divarları olan dərin bir dərə. "U." hərfi kimi kəsik şəklində düzəldilmişdir. Bu həndəsə ilə vadilər tez-tez bir buzlaq tərəfindən kəsilir. Fotoda bir buzlaq tərəfindən kəsilən və Montana'nın Buzlu Milli Parkında yerləşən McDonald Vadisi.\n"U" ilə başlayan geoloji terminlər...


Masallıda keçirilən Yay Məktəbinə yekun vurulub » YeniHeyet.Az - Yeni Həyat Qazeti\nYeniHeyet.Az - Yeni Həyat Qazeti » Təhsil » Masallıda keçirilən Yay Məktəbinə yekun vurulub\nMasallıda keçirilən Yay Məktəbinə yekun vurulub\nAzərbaycan Respublikası Təhsil Nazirliyinin “Təhsildə inkişaf və innovasiyalar üzrə II qrant müsabiqəsi”ndə qalib olmuş Peyman Nəhmətovun “11-ci sinif abituriyentlərinin peşə yönümlü Yay Məktəbi” fərdi layihəsinə yekun vurulub.\nMasallı rayonunda keçirilən 2 günlük (24-25 avqust) yay məktəbində Cənub regionunun 5 rayonundan (Masallı, Lənkəran, Astara, Lerik, Yardımlı) 30 abituriyent (13 qız, 17 oğlan) iştirak edib.\nYay məktəbi Azərbaycan Respublikasının Dövlət Himni səsləndirilməsilə başlayıb. Giriş sözü ilə çıxış edən layihə rəhbəri Peyman Nəhmətov iştirakçıları salamlayıb, donor təşkilat Azərbaycan Respublikası Təhsil Nazirliyinin layihəyə olan diqqətini qeyd edərək, maliyyə dəstəyinə görə təşəkkürünü bildirib. O, qeyd edib ki, layihənin məqsədi 11-ci sinif şagirdlərinin sərf etdiyi zaman və enerjinin müsbət nəticələnməsinə dəstək olmaq, onların peşə və ixtisas seçiminin düzgün olmasından ibarətdir.\nLayihənin eksperti Nəsimi Bədəlov layihənin mövzusunun vacibliyini, ölkəmizdə ehtiyac duyulan ixtisasları və həmçinin peşələrə göstərilən diqqəti nəzərə çatdırıb.\nYay məktəbində 2 günlük təlim proqramını biznes və karyera planlaması üzrə beynəlxalq təlimçi Rafət Şirəliyev idarə edib. O, abituriyentlərə düzgün ixtisas qrupu seçmək, ixtisas və peşə, eləcə də universitet seçimi, imtahanlara psixoloji hazırlıq, motivasiya, liderlik, məqsədin müəyyən edilməsi, karyera planlaması, insanlarla uğurlu ünsiyyət və s. bu kimi mövzularda təlimlər keçib.\nTəlimlərlə bərabər abituriyentlər müxtəlif qrup və fərdi işlər hazırlayaraq təqdimatlar ediblər.\nYay məktəbinin sonunda iştirakçılara sertifikatlar verilib, xatirə şəkli çəkilib.\nMasallıda Yay Məktəbinə start verilib\tMasallıda Yay Məktəbinə start verilib Azərbaycan Respublikası Təhsil Nazirliyinin “Təhsildə inkişaf və innovasiyalar\n“Təhsil avtobusu–2018” Masallıda\t“Təhsil avtobusu–2018” MasallıdaTəhsil Nazirliyinin həyata keçirdiyi "Azərbaycan üçün öyrət" təhsil proqramı\n“Azərbaycan üçün öyrət” təhsil proqramı çərçivəsində növbəti yay məktəbi təşkil olunacaq\t“Azərbaycan üçün öyrət” təhsil proqramı çərçivəsində növbəti yay məktəbi təşkil olunacaq“Azərbaycan üçün öyrət”\nMasallı məktəbliləri “Yaşıl düşüncə” düşərgəsində\tMasallı məktəbliləri “Yaşıl düşüncə” düşərgəsində Yeniyetmə və gənclər arasında ekoloji maarifləndirilməni


Daşkəsəndə epizootiya əleyhinə profilaktik tədbirlərə başlanılıb - AZƏRTAC – Azərbaycan Dövlət İnformasiya Agentliyi\nDaşkəsəndə epizootiya əleyhinə profilaktik tədbirlərə başlanılıb\nKənd Təsərrüfatı Nazirliyi yanında Dövlət Baytarlıq Xidmətinin (DBX) Daşkəsən Rayon Baytarlıq İdarəsi cari ilin ilk günlərindən başlayaraq rayon ərazisində saxlanılan heyvanlar və quşlar arasında profilaktiki peyvəndləmə tədbirlərinin və diaqnostik müayinələrin icrasına start verib. Rayonun baytarlıq idarəsinin həkimləri bruselyozun müayinəsi üçün iribuynuzlu heyvanlardan qan alaraq qarayara xəstəliyinə qarşı peyvəndləmə aparır, eləcə də sahibi olan itlərdə quduzluğa qarşı vaksinasiya tədbirlərini həyata keçirirlər. Tədbirlər yekunlaşdıqdan sonra ərazidə dezinfeksiya işləri aparılır.\nKənd Təsərrüfatı Nazirliyinin İctimaiyyətlə əlaqələr və informasiya təminatı şöbəsindən AZƏRTAC-a bildiriblər ki, iribuynuzlu heyvanlarda bu tədbirlərin fevralın sonlarına qədər yekunlaşdırılması nəzərdə tutulur. Aparılan tədbirlər çərçivəsində ilin əvvəlindən indiyə kimi Bayan kəndində yerləşən şəxsi təsərrüfatda 70 baş iribuynuzlu və 8 baş təkdırnaqlı heyvanda və ayrı-ayrı şəxsi təsərrüfatlarda 1238 başdan artıq iribuynuzlu heyvanda qarayara, 215 baş itdə isə quduzluq xəstəliyinə qarşı peyvəndləmə tədbiri aparılıb. Eləcə də 709 baş iribuynuzlu heyvandan bruselyoz xəstəliyinin müəyyən edilməsi məqsədilə qan nümunəsi götürülüb və 520 kvadratmetr sahədə dezinfeksiya və dezinseksiya işləri görülüb.\nDaşkəsən Rayon Baytarlıq İdarəsinin mütəxəssisləri tərəfindən 2018-ci ildə həssas heyvanlar arasında bruselyoz xəstəliyini aşkar etmək, xəstəliyin qarşısını almaq məqsədilə 6000 baş iribuynuzlu və 2030 baş xırdabuynuzlu heyvandan (qoçlardan) qan nümunələri alınaraq müayinə edilib. Eləcə də ötən il 24463 baş iribuynuzlu, 105188 baş xırdabuynuzlu, 3959 baş cavan iribuynuzlu, 1918 baş təkdırnaqlı heyvanda qarayara və 3977 baş itdə quduzluq xəstəliyinə qarşı peyvəndləmə tədbiri aparılıb. Həmçinin başa vurduğumuz il ərzində rayonda 15847 kvadratmetr sahədə profilaktik dezinfeksiya tədbirləri icra olunub.\nAparılan tədbirlər çərçivəsində baytar mütəxəssisləri tərəfindən təsərrüfat sahiblərinə qarayara, bruselyoz və digər iti yoluxucu xəstəliklər barədə ətraflı məlumat verilərək, baytarlıq-sanitariya qaydalarına ciddi əməl edilmələri tövsiyə edilib. Təsərrüfatlarda hər hansı narahatçılıq olan zaman baytar həkimi ilə əlaqə saxlamalarının vacibliyi vurğulanıb. Həmçinin rayonun baytar mütəxəssisləri tərəfindən təsərrüfat sahiblərinə və sakinlərə heyvanların yemlənməsi və bəslənməsində zootexniki qaydalara əməl edilməsinə dair tövsiyələr verilib.\nBundan sonra Daşkəsən rayonunda epizootik plana uyğun olaraq ev quşları arasında nyukasl, iribuynuzlu heyvanlarda dabaq, nodulyar dermatit, leptespiros, bruselyoz, xırdabuynuzlu heyvanlarda qarayara, dabaq, çiçək, leptespiros xəstəliklərinə qarşı profilaktik peyvəndləmə tədbirləri aparılacaq. Həmçinin həssas heyvanlar arasında bruselyoz xəstəliyini aşkar etmək, xəstəliklərin yayılmasının qarşısını almaq məqsədilə xırdabuynuzlu heyvanlardan (qoçlardan) qan nümunələrinin alınması, iribuynuzlu heyvanlarda vərəmə (allergik), qoçlarda infeksion epidedimitə (seroloji) və atlarda manqo xəstəliklərinə görə (maleinizasiya) müayinələrin aparılması nəzərdə tutulur.\nDövlət Baytarlıq Xidməti bildirir ki, rayon (şəhər) baytarlıq idarələri baytarlıq preparatları, lazımi ləvazimat və avadanlıqlarla təmin edilib. Cari ildə dövlət vəsaiti hesabına alınan, “soyuq zəncir” rejimi gözlənilməklə bölgü əsasında sahə baytarlıq məntəqələrinə çatdırılan biopreparatlar, dezinfeksiya, dezinseksiya və müalicəvi dərman preparatları rayon baytarlıq idarələrinin əməkdaşları tərəfindən əhalinin mal-qarasına ödənişsiz əsaslarla (pulsuz) tətbiq olunur.\nAZERTAG.AZ :Daşkəsəndə epizootiya əleyhinə profilaktik tədbirlərə başlanılıb\nQəbələnin heyvandarlıq təsərrüfatlarında epizootiya əleyhinə profilaktik tədbirlər aparılır


İlqar Məmmədov Svetlana Aleksieviçə məktub yazıb - Meydan.TV\nSvetlana Aleksieviç və İlqar Məmmədov\n"ReAl" Hərəkatının həbsdə olan sədri İlqar Məmmədov belorusiyalı yazıçı, Nobel sülh mükafatçısı Svetlana Aleksieviçə cavab məktubu yazıb. Məktubda deyilir:\nHörmətli Svetlana Aleksieviç,\nSovet İttifaqı və sonrakı illər haqqında bizim insanların fikirləri barədə yazılarınız, tərziniz populyar olduqdan və beynəlxalq aləmdə tanındıqdan sonra, bu mövzuda verdiyimiz bütün şərhlər sizin tarixi hekayələrinizin bir hissəsi olmaq üçün nəzərdə tutulub. Beləcə, barmaqlıqlar arasından sızan, "İkinci əl zaman" ("Second Hand Time") üzərində qısa amma ruhlandırıcı mesajınıza mənim cavabım da sizin danışdığınız hekayələr içində bir səs olacaq.\n“SSRİ haqqında: pis”\nMən SSRİ-ni aydın xatırlayıram. 1987-ci ildə Moskva Dövlət Universitetinin tarix fakültəsinin Sov.İKP tarixi şöbəsinə qəbul olanda mənim 17 yaşım var idi. İdeologiyaya sahib bir gənc olaraq, düşünürdüm ki, ruslaşdırma prosesi, rüşvətxorluq və təbəqələşmə burada kommunist hərəkatının mənasını məhv edib, və sosializmi müstəqil Azərbaycanda qurmağa davam etmək lazımdır.\nHəmin ilin bahar və yayını yaxşı təsəvvür etmək lazımdır. Qarabağ münaqişəsinin başlamasına (Zəngəzurdan azərbaycanlıların kütləvi çıxarılmasına) yarım il qalmışdı, lakin heç bir şey münaqişənin olacağından xəbər vermirdi. Qorbaçov bir müddət öncə hansısa forumda Stalini tərifləmişdi və xalq onu ayaqda alqışlamışdı – yəni hakimiyyətin yenə və birdəfəlik bir əldə cəmləşdirilməsinə heç nə işarə etmirdi. Lakin nə adi vətəndaşların əksəriyyəti, nə də partiyanın təbliğat maşını Qorbaçovun yenidənqurma işləri ilə Çernenkonun meliorasiya işləri arasında xüsusi bir fərq görürdü.\nBiz sinif yoldaşlarımız ilə oturub hesablamışdıq ki, Azərbaycan televiziyasında yayımın yalnız 47 faizi öz dilimizdədir, qalanı isə rus dilində. 1979-cu ildə Bakıda biz yalnız talonlar ilə ət, yağ, şəkər ala bilirdik. Uşaqkən bu məhsulları almaq üçün növbələrdə düşən davaların şahidi olurdum. Mənim tarix və cəmiyyətşünaslıqdan hazırlıq müəllimim, sonradan İsrailə köçən Smolenskiy Valeriy Aleksandroviç rüsvayçılıq hesab etdiyi, yəni SSRİ-nin mövcudluğundan 60 il sonra Ərzaq Proqramının qəbul edilməsi haqqında "mətbəxdə" istehza ilə danışırdı.\nBakıdakı mağazalar heç vaxt xırda pulu geri qaytarmırdılar. Həyasızcasına mənimsəyirdilər ki, daha sonra müfəttişlərlə, hüquq-mühafizə orqanları ilə bölüşə bilsinlər. Taksi sürücüləri kimi. Onlar da sayğacın göstərdiyi məbləğdən qat-qat çox məbləğ tələb edirdilər. Böyük Layihə İnstitutunun baş mühəndisi və orta məktəb müəllimindən ibarət olan bizim ailə şübhəli qazancları və siyasi səbəblərdən imtiyazlı olan "adi sovet vətəndaşlarından" daha pis yeyir və geyinirdilər. Beynin əməyi artıq qanuna tabe vətəndaşları dolandıra bilmirdi.\nSon onilliklərdə İttifaq reallığının Azərbaycan tənqidçiləri, xüsusi ilə təhsilli təbəqədən olanlar tez-tez RSFSR-ə və digər respublikalara köçürdülər, bu da öz növbəsində ruslaşdırılma və beyin axını prosesinə təkan verirdi. Moskva Mərkəzi Asiya və Zaqafqaziya torpaqlarında birinci katib vəzifələrinə feodal bəylərini oturtmuşdu və əyalətlərin həqiqi problemləri ilə özünü yükləmirdi. Neft, pambıq, tərəvəz, meyvə - hamısı Moskvaya gedirdi, lakin əgər sosializmdə olan feodalizmdən narazısansa, o zaman Tümendə neft yataqları, Sibirdə komsomol tikintiləri, Kuybışevdə kafedralar səni gözləyirdi. Və ya əgər tam bir aparata xidmət edən demaqoqsansa, o zaman Moskva kənarında Şəhər Komitəsinə ("Qorkom") xoş gəldin.\n1990-ci ildə Moskva bukinistində bu aparata xidmət edənlərdən birinin kitabını almağa təqaüdüm çatmadı. Müəllifin adı İlya Zemsov idi, hələ 80-ci illərin əvvəllərində SSRİ-ni tərk etmişdi və mühacirətdə "Talan olmuş Respublika" və ya buna oxşar bir başlıq altında öz xatirələrini dərc etmişdi (qeyd: bu aparata xidmət edən adamın Bakıdan olduğunu mənə hal-hazırda təcrübəli bir diplomat olan köhnə bir dostum, demişdi).\n“SSRİ haqqında: daha pis, amma ...”\nBu xatirələrimi siyasi məhbus kimi tanındığım bugünkü Azərbaycanda həbsxanadan paylaşdığımı nəzərə alanda Sovet dövründə keçən uşaqlığım və cavanlığım barədə xatirələrim gülünc səslənir. Ona görə də digər fikirlərə də yer ayırmaq lazımdır.\nİnsanların qapıları açıq qoymaqdan qorxmadıqları haqda danışdıqları şaiyələr yalandır. Bakıda yerləşən bütün evlərin birinci mərtəbəsində pəncərələrin önündə barmaqlıqlar var idi, elə indi də var. Bundan başqa, 1983-cü ildə, cinayətkar atamın iş yerində sürücü işləyən Slavik dayının gözləri qarşısında tapançadan atəş açaraq bir neçə polisi öldürmüşdü. Slavik dayı bundan sonra bir müddət sükan arxasında öz-özünə danışmağa başladı, sonra da əyyaş oldu. Sadəcə, bütün bu olanları media üzə çıxartmırdı, bir çox insan xəyali dünyada yaşayırdı.\nElə indi də o dünya üçün darıxırlar.\nSovetin nəyinisə tərifləyəndə gərək həqiqətlər deyilsin.\n“SSRİ haqqında: yaxşı”\n1984-cü ildə Bakının yaşayış rayonunda qaz sızmasından çoxmərtəbəli bina partlamış, 59 nəfər həlak olmuşdu. Prokurorluq tez bir zamanda günahkarı "tapdı". O milliyyətcə erməni olan, qaz paylama şəbəkəsinin mühəndisi Serj Aykazyan idi. Bu məsələ siyasiləşməyə doğru gedirdi, çünki hələ o zamanlar cəmiyyət pıçıltı ilə də olsa, güya erməni xalqının adından və ya erməni xalqı naminə çıxış edən terroristləri həvəslə müzakirə edirdi. Buna səbəb Moskva metrosunda, bir müddət öncə Bakı avtobusunda, Paris hava limanında baş verən partlayışlar idi.\nLakin Azərbaycan SSR-nin bütün məhkəmələri, o cümlədən, Respublika Ali Məhkəməsinin Plenumu, Aykazyana tam bəraət qazandırdı. O zaman Azərbaycan prokurorları elə etdilər ki, SSRİ Baş Prokurorluğu özü məhkəmə qərarına yenidən baxsın. Lakin güclü təzyiqlərə baxmayaraq, 1988-ci ildə Azərbaycan SSR Ali Məhkəməsi dördüncü dəfə Aykazyana bəraət qazandırdı.\nQeyd etmək lazımdır ki, bütün bu illər ərzində şübhəli şəxs olan mühəndis barmaqlıqlar arxasında yox azadlıqda idi.\nBu gün Azərbaycan BMT, ATƏT, Avropa Şurası və sairə təşkilatların üzvüdür. Strasburqda Avropa Məhkəməsi mənim siyasi səbəblərdən həbs olunduğum barədə qərar verdi. Avropa Şurasının Nazirlər Komitəsi mənim azad edilməmi tələb edən səkkiz sənəd qəbul edib. AŞPA, Avropa Parlamenti, BMT-nin İnsan Hüquqları Şurası məni siyasi məhbus elən ediblər və azad edilməyimi tələb edirlər. Və mən indiyə kimi barmaqlıqların arxasında daha uzun zaman keçirdim, nəinki Aykazyan Sovet Azərbaycanının məhkəmə proseslərində. Bundan sonra insanlar hansı nəticə çıxara bilərlər?\n“İttifaq haqqında, amma necə?”\nOtuz il öncəki sadəlövh düşüncələrimə qayıdaraq, özümdən soruşuram: korrupsiyasız, təbəqələşmənin aradan qalxdığı, insan haqlarına və demokratiyanın bugünku və sabahkı prinsiplərinə həqiqi hörmət edilən, məqsədyönlü dil assimilyasiyası güdülməyən, bəşəriyyətin elmi-texniki və sosial tərəqqisinə xidmət etmək üçün aydın missiyası olan yeni İttifaq mümkündürmü? Bu günə qədər "İttifaq" mövzusunda olan təşəbbüslər onu qurmaq yox, calamaq niyyəti kimi görünür. Və o təşəbbüslərdə burada göstərilən ideoloji istiqamətlər üzərindən heç bir əlverişli maksimalizm yoxdur.\nBuna görə də bu, mümkün deyil. Buna görə də həm Rusiya, həm də Azərbaycan bu istiqamətlərə daha yaxın olan Avropa İttifaqına inteqrasiya olunmalıdırlar. Onlar yaxşı başladılar, amma təəssüf ki, orada artıq öz hüquqlarının dəyərini unutmuş, azadlıq sevgisini itirmiş güclü siyasi nəsil yetişib. Biz, keçmiş və ya "son sovet insanları" bu mövzuda daha həssasıq, mənim fikrimcə bu Sizin də kitabda vurğulanıb, əziz Svetlana Aleksieviç. Bəlkə də, biz onlara bu böhranı aradan qaldırmaq üçün öz əqidəmiz və prinsipiallığımız ilə kömək edəcəyik.\nHörmət və minnətdarlıqla,\nqısa linklər: http://mtv.re/bvqt0b


Movqe.az milli.az-a istinadən bildirir ki, çoxlu maye qəbul edilməsi bu sahədə ilkin şərtlərdən biridir. İsti havada orqanizm çox maye itirdiyinə görə həmin tələbatı ödəmək lazım gəlir. Susuzluğu daha çox adi su və yaşıl çay yatırır. Yeni çəkilmiş şirələr, şəkərsiz limonad və kompotlar qəbul edilməsi də məsləhət görülür. İsti yay günlərində hər 40-50 dəqiqədən bir sərin su içmək, qida rasionunda kaloriliyi azaltmaq lazımdır. Alimlərin fikrincə, isti havada enerjiyə ehtiyac təxminən 5 faizə qədər enir, buna görə də yayda daha az kalorili qida lazım olur.


Növbəti tədris ili ilə bağlı yeni təkliflər hazırlandı - Xalq.Az\nXALQ.AZ xəbər verir ki, beynəlxalq təşkilatların tövsiyələri, digər ölkələrin təcrübələri və təhsil isteminin müxtəlif göstəricilərinin təhlilinə əsaslanaraq Təhsil İnstitutu növbəti tədris ili ilə bağlı iki ssenari təklif edir.\nMəktəbəqədər təhsil:Uşaqların qidalanması və eyni otaqda yatması böyük yoluxma riski yaratdığına görə uşaq bağçalarının yalnız “sarı” zonalarda fəaliyyətinin bərpası məqsədəuyğun hesab edilir. Məktəbəhazırlıq qruplarında (ümumi təhsil müəssisələrində) tədrisin təşkili\nÜmumi təhsil:COVID-19 pandemiyası ilə əlaqədar olaraq ümumi təhsil müəssisələrində tədrisin ənənəvi qaydada (tədris planlarına) uyğun təşkil edilməsi mümkün hesab edilmir. Ümumi təhsil müəssisələrinin fəaliyyətinin bərpa edilməsi ilə bağlı qərar verilərsə, bu halda yalnız uyğunlaşdırılmış tədris planlarının tətbiqi mümkündür.\nÖzəl ümumi təhsil müəssisələrinin fəaliyyəti”Sarı” zonalarda özəl məktəblərin fəaliyyəti Təhsil Nazirliyi tərəfindən müəyyən edilən nümunəvi tədris planlarına uyğun həyata keçirilməlidir. Bu zonalarda uşaqların qidalanması və digər tədbirlərin həyata keçirilməsinə icazə verilə bilər.\nPeşə təhsiliTədris məzmunu məsafədən (Virtual Məktəb və teledərslər vasitəsilə) çatdırılması, bacarıq və təcrübələrin formalaşmasını tələb edən məşğələlər müvafiq şərtlərə əməl edilməklə, ənənəvi formada təhsil müəssisələrində baş tutması tövsiyə edilir.\nAli və orta ixtisas təhsiliAli və orta ixtisas təhsili alan tələbələrin yüksək hərəkətlilik və yoluxma risklərini nəzərə alaraq, tədris prosesi bu təhsil pilləsində distant formada davam etdirilməsi təklif olunur. Distant təhsil formasına dair tədris vəsaitləri və resurslar mövcud proqramlara uyğun olaraq hazırlanması tövsiyə edilir.\nÖncəki xəbər Millət vəkili Alim Qasımovu təbrik etdi – Foto\nSonraki xəbər Heydər Əliyevin 90 illiyinə salınmış park dağıdılır, yerində obyektlər tikilir – Təqsirkar kimdi?


“Zirə”nin baş məşqçisi yenə yerə-göyə sığmadı - MÜSAHİBƏ Sportinfo.az\n“Zirə”nin baş məşqçisi yenə yerə-göyə sığmadı - MÜSAHİBƏ\nMilli komandaların oyunları ilə əlaqədar yaranmış fasilədən yararlanan “Zirə” yoxlama matçında “Qəbələ” ilə qarşılaşıb.\nSportinfo.az xəbər verir ki, “qartallar”ın 1:0 hesabı ilə qələbə qazandığı oyundan sonra komandanın baş məşqçisi Ayxan Abbasov sualları cavablandırıb.\n- Fasilədən yararlanmağa çalışdıq. İlin sonuna kimi cəmi 3 oyunumuz qalıb. Bəzi futblçularımız zədəli idi. Fürsətdən istifadə edib, onlara istirahət verdik. Az hallarda şans qazanan futbolçularımız var, hansı ki, onların da vəziyyəti bizi maraqlandırır. Həmişə formada olmalıdılar. “Qəbələ” sağ olsun ki, yoxlama oyunu keçirməyə razılaşdı. Məncə, maraqlı qarşılaşma oldu. Bizə nəticədən çox, futbolçularımızın oyun yükünü almağı maraqlı idi. Fikrimcə, istədiyimizi əldə edə bildik.\nNövbəti yoxlama oyunu olacaq?\n- Xeyr, bununla da başa vurduq. Noyabrın 18-də “Keşlə” ilə keçiriləcək oyuna hazırlaşacağıq. Sabah istirahətdi, daha sonra isə çalışmalarımıza başlayacağıq.\nZədəli futbolçularınızın vəziyyəti nə yerdədi?\n- Orxan Əliyev artıq komanda ilə məşq edir. Yovan Krneta, Jozef Bum mövsümboyu oyunlarda 90 dəqiqə meydanda olub. Buna görə onlara istirahət verdim. Qabriel Mateyin də yüngül zədəsi var. Ən ciddi zədəlimiz Anar Nəzirovdu. O da yavaş-yavaş məşq edir. Son oyunlara hazır etməyə çalışacağıq.\nMüdafiənin mərkəzində Sadiq Quliyevlə Adil Nağıyevi meydana buraxmışdınız. Sadio Tounkaranın müdafiə olunmaq qabiliyyəti çox zəifdi. Amma bu gün o, cinah müdafiəçisi kimi meydanda idi.\n- Adillə Sadiq bizim ən çox güvəndiyimiz futbolçulardandı. Onların gələcəyinə inanıram. Öz üzərlərində işləməlidilər. Rəqibimizə və sistemimizə görə hər ikisindən yararlanırıq. Fikrimcə, Tounkaranın yaxşı müdafiə olunmaq qabiliyyəti var. İlk hissə də göstərdi ki, təkətək mübarizələrdə heç kimə məğlub olmadı. Hansı ki, ilk yarıda Famusso Koneyə qarşı oynadı. Tounkaranı ona görə yoxladıq ki, ola bilsin gələcəkdə hansısa matçda bizə bu mövqedə kömək edə bilər.\nKamal Bayramov da bu gün yaxşı çıxış etdi. Onun əsas heyətdə yerini təmin etdiyini düşünmək olarmı? Keçən il qapı xəttində çox dəyişikliklər edirdiniz. Amma bu il onu görümürük.\n- İlk dövrədə Anar qapıda dururdu. Amma ondan əvvəl yoxlama matçlarında hər ikisinə şans verirdim. Kamal az dursa da, ona həmişə əsas qapıçı kimi baxıram. Çıxışı ilə də sübut edir ki, təcrübəsi ilə əsas qapıçı olmağa layiqdi. Hər ikisi də bizim kapitanımız və əsas qapıçımızdı. Hər ikisinə fürsət veriləndə özlərini göstərirlər.\nTarix: 12 Noyabr 15:43 Oxunub: 431 Müəllif: Sportinfo.az


Cape Oma Feribotlar\nOma Sərnişin və Car Feribotlar\nOma sərnişin və avtomobil bərə bilet qiymətləri, çizelgeleri, bilet rezervasyonları və Oma olan Hakodate üçün üzən bərə üçün məlumat.\nReal vaxt bütün mövcud Oma bərə bilet qiymətləri müqayisə və ani təsdiqi ilə online Tsugaru Kaikyo Ferry Line bərə ilə və Oma, Hakodate və yelkənli ucuz mövcud Oma avtomobil və sərnişin bərə bilet sifariş. Xüsusi Axtarış\nBilet qiymətləri və şərtlər Book Oma Ferry biletlər ucuz mövcud bərə bilet qiymət zövq əvvəlcədən online Oma olan Hakodate üzən bərə üçün Tsugaru Kaikyo Ferry Line ilə.\nGördüyünüz qiyməti payment qiymət. Belə əlavə yanacaq surcharges və ya sifariş haqqı kimi heç bir gizli Əlavələr və ya sürprizlər var və biz bir Visa Electron kartı ilə ödənilməsi üçün əlavə bir şey doldura bilmirəm. yaşayış və nəqliyyat vasitələrinin növü, təyyarə Biz seçdiyiniz Oma sərnişin və ya avtomobil bərə bilet siz sitat qiyməti bütün payment edir ki, bir söz var. bir Oma bərə bilet qiymət almaq və bərə bilet sifariş etmək təhlükəsiz online sol real vaxt gəmi sifariş formu istifadə edin. Siz həmçinin əlavə edə otel Hedef, və ya başqa yerdə, sizin bərə bilet üçün bərə bilet bron başa zaman. Cape Oma haqqında daha çox\nCape Oma (Omasaki) Shimokita yarımadasının və bütün Honshu Island, Yaponiyanın əsas adanın şimal nöqtəsidir. Cape Hakodate şəhəri aydın gün görünür cənub Hokkaydo üçün Tsugaru Kaikyo Boğazı üzərində rast görünür. Cape Oma nin gözetleme site balıq və dəniz yosunu məhsullarının satışı restoran və suvenir mağazaları ilə astarlı olunur. Cape at bir rəsədxana bina Boğazı arasında görünür. coğrafi pis Bundan başqa, Oma onun tuna balıq sənayesi üçün tanınır. Oma Tuna Yaponiyada ən yaxşı və ən bahalı arasında və ən Tokio Tsukiji Market və Yaponiya arasında suşi restoranlar öz yol. Shimokita Peninsula ümumiyyətlə onun möhkəm dekorasiya, vəhşi landşaft və sərt hava tanınır. Bu baxımdan bölgənin cazibə hissəsi olsa da, onlar da qış aylarında geniş bağlayırlar ilə nəticələnəcək. Tsugaru Kaikyo Ferry Yarımadanın şimal-qərb ucunda Oma Hokkaydo haqqında Hakodate bir xidmət təklif edir. fəslindən asılı olaraq, gündə iki və dörd xidmətləri arasında var. Drivers və bikers xüsusilə yüksək mövsümündə, əvvəlcədən rezervasyonları etmək tövsiyə olunur. heç bir avtobus və ya Oma bərə limanından birbaşa bir taksi dayanacağına var Qeyd edək ki, ya əvvəlcədən bir taksi ehtiyat və ya ayırdıq sərnişinlər üçün gözləyir taksi sürücüləri xahiş edirik. Əks halda, avtobus CaPR Oma (Oma-zaki) qədər aparıcı bir marşrutu boyunca şəhərində dayanır var. Avtobuslar nadir var. Cape Oma baxın və nə üçün\nOma daxil 11 bərə və Oma-zaki (Cape) bir taksi almaq, sonra Mutsu cənub davam edir: Bu 10 gələcək Öz nəqliyyat olmadan Cape Oma, Honshu şimal nöqtəsində ziyarət etmək mümkündür. Mutsu üçün Oma gedir avtobus 11 at Cape zənglər: 58, lakin photos s fasilələri dayandırmaq deyil. Cape özü bir neçə turistik foto imkanlar, hədiyyələr, tuna və squid, plus Hokkaydo yaxşı fikirlərini satan kiçik mağazalar çox edir. Cape Shiriyazaki Honshu ən şimal nöqtəsidir. Bu gözəl dəniz qayalarla və "vəhşi atları" xüsusiyyətləri pet yaxın kifayət qədər əldə edə bilərsiniz. Qışda Cape qapısı kilidli və gəzmək lazımdır və atlar daha sərt qış külək sığınacaq otlaq saxlanılır, o, hələ əlçatan lakin su düzgün deyil. Yay zamanı Cape üzərinə sürücü və atlar və mayak bilərsiniz. Yagen Valley pulsuz isti bulaqlar və campgrounds featuring bütün Yaponiyada ən gözəl dağ vadilərində biridir. Mount Osore cəhənnəmə mifik Yapon giriş, kükürd bulaqlar bir tək çöl edir. Best Oma Ferry Bilet Qiymət Zəmanət\nBest Qiymət Zəmanət - Biz həmişə Oma bizim ən aşağı mövcud Tsugaru Kaikyo Ferry Line sərnişin və avtomobil bərə bilet qiymət təklif edirik. Belə əlavə yanacaq surcharges və ya sifariş haqqı kimi heç bir gizli Əlavələr və ya sürprizlər var və biz də biz Visa Electron kartı ilə ödənilməsi üçün əlavə bir şey doldura bilmirəm. Biz seçdiyiniz Oma bərə bilet sitat qiyməti, təyyarə yaşayış və nəqliyyat vasitələrinin növü bütün payment edir ki, bir söz var!\nOlsa, biz ki, qiymət döymək və ya geri tələb seçimi təklif əlimizdən gələni edəcəyik ki, söz hər hansı digər tur operator broşura ucuz bütün daxil Oma bərə bilet tapa bilərsiniz. Oma avtomobil və sərnişin bərə bilet edin buraya basın Bura basın. Müştəri Xidmətləri, Telesales & Bizimlə Əlaqə ferryto.com At siz, canlı Oma bərə bilet qiymətləri əldə bizim ən aşağı mövcud bilet qiyməti Oma və mövcudluğu və kitab avtomobil və sərnişin bərə bilet kontrol edə bilərlər. Ferryto.com, və Böyük Britaniya, Fransa, İspaniya, İrlandiya, Hollandiya, Şərqi Avropa ərazisində 80 digər bərə marşrutları üzərində Oma, o cümlədən 1,200 əsas Avropa bərə operatorları artıq sifariş etmək imkanı təmin edən dünyanın ən böyük online bərə bilet paylayıcı şəbəkəsinin hissəsidir Aralıq, Aralıq dənizi, Baltik və Şimal Afrika. Daha ətraflı məlumat üçün, cavab tez-tez suallara və ya birbaşa bizə edin əlaqə Bura basın. Bizim haqqımızda


Bədənin təhlükələr zamanı verdiyi siqnallar » Qadinkimi.com\nBədənin təhlükələr zamanı verdiyi siqnallar Tarix : 17 Mart 2021, 07:58\nOrqanizm səhhətiniz üçün təhlükəli vəziyyətlər olduqda, öncədən xəbərdaredici siqnallar verir.\nBir çox xəstəliklər əsəbdən, zəif qidalanmadan, vitamin, mineral çatışmazlığından yaranır.\nGetdikcə bunlar daha ciddi xəstəliklərə səbəb olur.\nMedicina.az bədənin hansı siqnallarına diqqətli olmağın vacibliyini təqdim edir:\n1. Əl-ayaq, üzdə keyləşmə, uyuşma, yanma hissi\nB qrup vitamini, maqniy, kalsium çatışmazlığının əlamətidir. Vaxtında qəbul edilməzsə anemiya, depressiya, xroniki yorğunluğa səbəb olur.\n2. Bədəndə, yanaqlarda, ayaqlarda ağ səpkilər, sızanaqlar\nA, D vitamini və yağ turşularının əskikliyini göstərir. Bu hal hormonal pozulma yaradır və daha ciddi fəsadlara yol açır\n3. Üzdə qırmızı səpki, qaşınma\n4. Ağız kənarında ağrılı çatlar\nB qrup vitamin əskikliyi, dəmir defisiti, anemiya, diabet, mədə-bağırsaq xəstəlikləri\nBu simptom varsa, mütləq terapevtə gedib, ciddi yoxlanmaq lazımdır.


Dünyada en çox göydelene sahib olan şeher - Azadliq Xeber\nDünyada en çox göydelene sahib olan şeher\n09.06.2015 / 03:38 xeber –\nHonq-Konq dünyada ən çox göydələnin olduğu şəhərdir.\nLent.az-ın “azərtac”-a istinadən məlumatına görə, bu şəhərdə ümumilikdə 7794 göydələn var.\nGöydələnlər şəhəri hesab olunan Nyu-York bu siyahıda ikinci yerdə qərarlaşıb. Nyu-York 6091 göydələnə sahibdir. Siyahıda ilk üçlüyü 5789 göydələnlə Braziliyanın San-Paulo şəhəri tamamlayır. Ən hündür binaların sayına görə digər yerlərdə Sinqapur (4562), Seul (3023), Tokio (2771), Toronto (2029), Mumbai (1596), Çikaqo (1160), Şanxay (1121), Banqkok (923), Dubay (686) və s. şəhərlər qərarlaşıb.\nİstanbul ümumilikdə 2312 göydələnə sahib olsa da, həmin binalar digər şəhərdəkilərlə müqayisədə daha az mərtəbəli olduğu üçün siyahıda aşağı yerlərdə qərarlaşıb.


"AZERSUN HOLDİNG"İN PREZİDENTİ AZƏRBAYCANDA QANUNLARIN İŞLƏMƏMƏDİNDƏN GİLEYLƏNİR » Djb.az\nDjb.az » Gundem » "AZERSUN HOLDİNG"İN PREZİDENTİ AZƏRBAYCANDA QANUNLARIN İŞLƏMƏMƏDİNDƏN GİLEYLƏNİR\n"AZERSUN HOLDİNG"İN PREZİDENTİ AZƏRBAYCANDA QANUNLARIN İŞLƏMƏMƏDİNDƏN GİLEYLƏNİR\nHTV və Hüriyyət.orq saytına istinadən\nİzlədiyiniz video sujetə əsasən "AZERSUN HOLDİNG"ın prezidenti Abdulbari Gözəl Azərbaycan Respublikasında qanunların işləməməsindən şikayət etməməsi ilə yanaşı Dövlət başçısına və rəsmlərinə ticarətdən kənarda durmağı təklif edir. Video sujeti izlərkən A. Gözəlın Azərbaycan Respublikasında olan şirkətlərinin sayı hesabı olmadığının bir daha şahidi olacaqsınız. Buna baxmayaraq az imiş kimi hələ üstəlik dövlətin ticarətdən kənar durmasını tövsiyyə edir.\nQida məhsulları ilə Azərbaycan xalqına qarşı törətdiyi terror aktı az imiş kimi hələ DİN və Milli Təhlükəsizlik orqanlarının çalışmaması ilə ittiham edir.\nMən əlaqədar təşkilatlardan və səlahiyyətli şəxslərdən bu video sujetləri diqqətlə izləmələrini və Dövlətimizdə mal-mülk sahibi olaraq xalqımızı qida ilə zəhərləyən, erməni vandallarına dəstək olan terroristin tezliklə cəzalanacağına ümid edirəm. İnanıram ki, işləməməklə ittiham edilən hüquq mühafizə orqanları Abdulbari Gözələ işlədiklərini faktla sübut edəcəklər.\n“Qocalar evi”ndə yaşayan cütlüyün 48 illik sevgisi: Mənsiz bir gün də qala bilməz - VİDEO\n"Petkim" istehsal etdiyi məhsulları 80-ə yaxın ölkəyə ixrac edir


Bu hüquqlardan hər hansı birindən istifadə etmək üçün, onlayn formumuzla bir sorğu göndərin və ya bizə e-poçt göndərin info@infogpstadzottegem.com . Sorğuda, hansı hüquqdan istifadə etmək istədiyinizi və sorğunun əhatə dairəsini göstərin. Sorğunuzun alınmasını 10 gün ərzində təsdiqləyəcəyik.\nŞəxsi məlumatlarınızı satma müddəti Kaliforniya İstehlakçı Məxfiliyi Qanunu ilə müəyyən edildiyi üçün satdığımız dərəcədə, şəxsi məlumatlarınızı bizim tərəfimizdən istənilən vaxt üçüncü şəxslərə satma hüququndan imtina etmək hüququnuz var. Şəxsi məlumatlarımı satmayın düyməsinə basaraq imtina etmək üçün bir tələb göndərə bilərsiniz. Bizə e-poçt göndərərək imtina etmək üçün bir tələb də təqdim edə bilərsiniz info@infogpstadzottegem.com .\nBir Parlaq İşığı tələb etmək üçün zəhmət olmasa bizə müraciət edin info@infogpstadzottegem.com və ya Bill Simmons Media Group, Hüquq şöbəsi, 438 N Gower St, Los Angeles, CA 90028. İstəyinizin tərkibinə Kaliforniya Gizlilik Hüquqlarınız ifadəsini, adınızı, küçə adresinizi, şəhərinizi, əyalətinizi daxil etməlisiniz. və poçt kodu. Tələbinizin əsas hissəsində, xahiş edirəm bunun sizə aid olub olmadığını müəyyənləşdirmək üçün bizə kifayət qədər məlumat verin. Xahiş edirik unutmayın ki, telefon, e-poçt və ya faks vasitəsi ilə sorğuları qəbul etməyəcəyik və etiketlənməmiş və ya düzgün göndərilməyən və ya tam məlumata malik olmayan bildirişlərdən məsuliyyət daşımırıq.\nNevada sakinisinizsə, bu Fərdi məlumatları lisenziyalaşdırmaq və ya satmaq niyyətində olan üçüncü şəxslərə müəyyən Şəxsi məlumatların satışından imtina etmək hüququnuz var. Bu hüquqdan burada bizimlə əlaqə saxlaya və ya bizə e-poçt göndərərək istifadə edə bilərsiniz info@infogpstadzottegem.com mövzu satırı ilə Nevada İstəyi Satmayın və adınızı və hesabınızla əlaqəli e-poçt adresinizi bizə təqdim edin.\njoe gattos arvadı\nBu Məxfilik Bildirişi ilə bağlı hər hansı bir sualınız varsa, xahiş edirəm bizimlə e-poçt vasitəsilə əlaqə saxlayın: info@infogpstadzottegem.com\nMusiqiçilər Bədən Qurucuları Məşhur Həyat Yoldaşları Oyunçular Yarış Maşını Sürücüləri Basketbolçular Dj -Lər Çapalar Veb Ulduzları Rəqqasələr\ncarla medrano viki\nşapka olmadan charmx


suni amciq Bakida elanlar - Tezbazar.az\nSuni qazon,futbol,voleybol ve usaq oyun saheleri ucun,keyfiy etli ve zemanetli mehsul,çatdirilma,yapişdirilma ve diger us ta xidmetleri qiymete daxildi,7mm -14azn,8mm-16azn,9mm-18azn ,20mm\nDəri məhsullarının təmiri ustası tələb olunur\nDəri məhsullarını - dəri çantaları, ayaqqabıları təmir və bə rpa etmək üçün bir usta dəvət olunur. Orijinal dəri, eko dər i, alcantara və suni dəri ilə işləyəcəksiz. Tələblər: -İ ş təcrübəsi\nsuni amciq elanlari\nsuni amciq elanlari 2020 , Bakida suni amciq qiymeti , suni amciq ucuz qiymete suni amciq satisi sərfəli qiymətə suni amciq almaq. islenmis suni amciq aliram, suni amciq satılır. Ucuz qiymetleri oyren. Tezbazar.az saytinda pulsuz suni amciq elani yerlesdir. Azerbaycanda ucuz qiymete suni amciq satilir . suni amciq alqi satqisi 2020\nev alqi satqisi turlar avia biletler elanlar sayti mebel temiri yeni bina evi ana bala porno xxnx seks ikinci el mekteb cantalari soyuducu temiri planşetlər sebet.az turlar.az kondisioner ustasi gence seheri kamaz tekerleri


Tərbiyəçi əynini gec geyinən uşağı qəddarcasına döydü – VİDEO – XəbərAl.Az\nYeddi yaşlı uşaq əynini gec geyindiyi üçün tərbiyəçi tərəfindən qəddarcasına döyülüb.\nBaş verənlər barədə görüntüləri uşağın atası sosial şəbəkədə paylaşıb.\nAtanın sözlərinə görə, prokurorluğa, Daxili İşlər Nazirliyinə və İstintaq Komitəsinə dəfələrlə bu mərkəzlə bağlı şikayətlər daxil olub. Döyülən digər uşaqlar hətta polis əməkdaşlarının müşayiəti ilə xəstəxanaya aparılıblar.\nLakin mərkəzdə nə uşaqlara münasibət dəyişib, nə də müəllimlərə qarşı hər hansı tədbir görülüb.\nVideo yayılandan sonra Rusiya Federasiyasının İstintaq Komitəsində hadisə ilə bağlı yoxlamalar başlayıb.\nBütün vitaminlər mütləq şəkildə orqanizmin normal fəaliyyətinin təmin edilməsində mühümdür. Bununla belə, arıqlamaq məsələsində ən böyük rolu “D”, “B” və “C” vitaminləri oynayır. Bu barədə rusiyalı diyetoloq Yelena Tixomirova bildirib. Onun sözlərinə görə, siyahıya “D” vitamini rəhbərlik edir və bu, təsadüfi deyil. “Çünki bu vitamin bədəndəki kişi və qadın cinsi hormonlarının sintezində iştirak edir, nəticədə metabolik […]\nBritaniya və onun müttəfiqləri Rusiyanın Ukraynaya təcavüzündən sonra “1937-ci il anı” ilə üzləşirlər və növbəti dünya müharibəsinin qarşısını almaq üçün əllərindən gələni etməlidirlər. Bu barədə Britaniya Ordusu Baş Qərargahının yeni rəhbəri Patrik Sandersin Londonda hərbi konfransda məlumat verəcəyi gözlənilir. General Patrik Sanders Rusiya Prezidenti Vladimir Putin və onun “ekspansionist ambisiyaları”nın suverenlik, demokratiya və zorakılıq olmadan […]


“Tez reaksiya verdiyimə görə sağ qaldım”\nMayın 14-də axşam Kiyevdə silahlı basqına məruz qalaraq güllələnən Birləşmiş Ukrayna Azərbaycanlıları Konqresinin sədri, Ukrayna Millətlər Assambleyasının prezidenti, iş adamı Rövşən Tağıyevin həyatına təhlükə yoxdur.\nTeleqraf.com-a açıqlama verən diaspora rəhbəri bildirib ki, çiyninin sümüyü sınıb: “Güllə çiynimdən dəydiyindən sümüyüm paralanıb. Bir görüşdə idim, oradan çıxanda gördüm ki, bizimlə üzbəüz maşının pəncərəsi açıldı, içərisində dörd nəfər vardı. Tapança mənə tuşlanmışdı, ucunda səsboğucu vardı. Mən tapançanı görən kimi dərhal sola getdim ki, mənə güllə dəyməsin. Birinci güllə çiynimə dəydi, tez qaçdım, 3 dəfə atəş açdılar. İkinci güllə şüşəyə dəymişdi, üçüncü güllə yanımda olan adamın ayağının arasından keçdi, ona dəymədi. Tez reaksiya verdiyimə görə sağ qaldım. Allah üzümüzə baxdı”.\nR.Tağıyevin konkret heç kəsdən şübhələnmədiyini söylədi:\n“Dəqiq deyə bilmərəm ki, bu təhlükə hardan gələ bilər. Çünki mənim biznes fəaliyyətim elədir ki, inşaatla məşğulam, torpağı da adıma alıram, binanı da öz adıma tikirəm. Heç kəslə şərikliyim də yoxdur ki, deyim təhlükə hardan gələ bilər. Amma Birləşmiş Ukrayna Azərbaycanlıları Konqresinin sədri, Ukrayna Millətlər Assambleyasının rəhbəri kimi ictimai işlərimdə son zamanlar fəallaşmışam. Ukrayna ictimaiyyəti və siyasi dairələrinə Ukraynın ərazi bütövlüyünün təmin olunması ilə bağlı tərəfdarlığımızı açıq şəkildə bəyan etmişik. Artıq heç nə deyə bilmərəm. Hüquq-mühafizə orqanları, təhlükəsizlik xidməti, Daxili İşlər Nazirliyi proseslə məşğuldurlar”.\nQeyd edək ki, R.tağıyev dünən Ukrayna vaxtı ilə axşam saat 17:00 radələrində naməlum şəxslər tərəfindən Kiyevin mərkəzi Padol rayonunda güllələnib.


Əmlak vergisini kim yığmalıdır? – Vətəndaşlar 3 qurumun arasında qalıb – Turkustan.info\n26 Yanvar 2021 05:38\nƏmlak vergisini kim yığmalıdır? – Vətəndaşlar 3 qurumun arasında qalıb\n02 Dekabr 2018 22:34\nDaşınmaz əmlak sahiblərindən bələdiyyələr, “JEK”-lər (Mənzil İstismar Sahələri”, eləcə də MTK-lar əmlak vergisi adı altında müəyyən dövr üçün vəsait yığır. Maraqlıdır ki, adıçəkilən bütün qurumların hər biri ayrılıqda bu vergi növünü vətəndaşlardan tələb edirlər.\nQanunvericiliyin müvafiq maddələrinə uyğun olaraq bu yığım qanunsuz sayılmır. Ancaq vətəndaşın sahib olduğu əmlaka görə müxtəlif qurumlara eyni adlı vergi ödəməsi ilk baxışdan doğru qiymətləndirilmir. Bu məsələnin optimal həlli üçün müxtəlif təkliflər verilsə də, hazırda köhnə qayda ilə proses davam etdirilir. Maraqlıdır, bu məsələni tənzimləmək üçün hansı addımlar atılmalıdır? Əmlak vergisini hansı qurum – bələdiyyə, JEK, yoxsa müvafiq MTK-lar yığmalıdır? Müstəqil ekspertlər səlahiyyət bölgüsünün bu problemi həll edəcəyi qənaətindədir.\nƏmlak məsələləri üzrə ekspert Pərviz Qulami “Cümhuriyət” qəzetinə bildirib ki, vergi və ödənişlərin hesablanması, ödənilməsi, eləcə də uçotla bağlı məsələlər ayrı-ayrı qurumların öhdəliyindədir:\n“Yerli bələdiyyələr fiziki şəxslərin torpaq vergisi; fiziki şəxslərin əmlak vergisi; yerli əhəmiyyətli tikinti materialları üzrə mədən vergisi; bələdiyyə mülkiyyətində olan müəssisə və təşkilatların mənfəət vergisini toplaya bilər. MTK-ların yığdıqları isə əmlak vergisi deyil, onlar özləri tərəfindən göstərilən xidmətlərin müqabilində daşınmaz əmlak sahibindən rüsum tələb edir. Buraya blokların təmizliyindən tutmuş, mühafizə sistemi, eləcə də binanın uçub-dağılmış hissəsinin bərpası, hətta çoxmərtəbəli binaların ənənəvi lift problemlərinə qədər xidmətlər daxildir. Bundan əlavə, həyətdə su anbarlarına, transformatorlara görə MTK-lar mənzillərin kvadratına görə ev kirayəsi toplayır. Buna görə də həmin qurumlar müxtəlif vaxtlarda daşınmaz əmlak sahibindən pul tələb edir”.\nEkspert hesab edir ki, ayrı-ayrı xidmətlərə görə rüsumunbirmənbədə yığılması doğru deyil:\n“Bələdiyyənin əvəzinə MTK-a pul yığa bilməz və yaxud da əksinə. “JEK”-lərin də buramüdaxilə etməyə səlahiyyəti yoxdur. Çünkionlarköhnə binalara xidmətgöstərir. “JEK”-lərköhnə binalarda blokların təmiz saxlanması, eyni zamanda binanın dam örtüyünün bərpası, mühafizəsi kimi xidmətlərə cavabdehlik daşıyırlar. Buna görə də “JEK”-lər “ev pulu” yığa bilirlər. Bundan əlavə, ətrafda olan binanın sakinləri yığılaraq müştərək cəmiyyət yaradırlar. Beləliklə, bütün işləri həmin cəmiyyət görür. Baxmayaraq ki, bu cəmiyyət qanuni şəkildə yaradılır, amma bu, “JEK”-lərin fəaliyyətdən kənarda qalmasına səbəb olur. Vətəndaşların özlərinin yaratdığı cəmiyyət bu işdən imtina edir. Buna görə də bütün yığımların vahid mərkəzdə toplanması çətin olar”. /Cebhe.info/


“Xan Şuşinski kimi sənətkarların doğum tarixi olur, ölüm tarixi yox…” – RAFAEL HÜSEYNOV – FOTOLAR – EtikXəbər\n“Xan Şuşinski kimi sənətkarların doğum tarixi olur, ölüm tarixi yox…” – RAFAEL HÜSEYNOV – FOTOLAR\nEtikxeber.az xəbər ki, bu münasibətlə Milli Məclisin deputatları, tanınmış mədəniyyət xadimləri, musiqi ictimaiyyətinin nümayəndələri ikinci Fəxri xiyabana gələrək sənətkarın məzarını ziyarət ediblər.\nXanəndənin məzarı önünə tər çiçək dəstələri qoyularaq xatirəsi ehtiramla yad olunub.\nAnım mərasimində çıxış edən deputat, akademik Rafael Hüseynov ustad sənətkarın həyat və fəaliyyətindən danışıb. Bildirib ki, Xan Şuşinski milli musiqi tariximizdə özünəməxsus, şərəfli yer tutur. O, hələ yeniyetmə vaxtlarından xanəndəliyə başlayıb, tanınmış sənətkar İslam Abdullayevdən dərs alıb.\nAkademik Rafael Hüseynov çıxışının sonunda onu da vurğuladı ki, Xan Şuşinski kimi sənətkarların doğum tarixi olur, ölüm tarixi yox: “Belə sənətkarlar öz istedadları ilə əbədiyaşarlıq qazanırlar. Xan əminin cismən aramızdan ayrılmasından 40 il ötməsinə baxmayaraq, o, heç vaxt səhnəmizi tərk etməyib. Onun ifaları daim səsləndirilib, bundan sonra da səsləndiriləcək”.\n“Yenə də şəxsi ambisiyalar, yenə də dinməyən və sönməyən ehtiraslar…” – DEPUTAT


Sona Vəliyeva: "Azərbaycan televiziyaları qəhrəman, fədakar qadınları təbliğ etməlidir" - Report.az\nSona Vəliyeva: "Azərbaycan televiziyaları qəhrəman, fədakar qadınları təbliğ etməlidir"\nSona Vəliyeva: "Azərbaycan televiziyaları qəhrəman, fədakar qadınları təbliğ etməlidir" Qadınlarla bağlı yazı müsabiqəsi elan olunub 17 Aprel, 2015 19:03\nBakı. 17 aprel. REPORT.AZ/ Azərbaycan Respublikasının Ailə, Qadın və Uşaq Problemləri üzrə Dövlət Komitəsi və Azərbaycan Jurnalist Qadınlar Assosiasiyası "Qadınlar dövlətimizin, dövlətçiliyimizin, müstəqilliyimizin, bu günümüzün, gələcəyimizin dayağıdır" mövzusunda məqalə müsabiqəsi elan edib.\n"Report" xəbər verir ki, aprelin 17-də Beynəlxalq Mətbuat Mərkəzində keçirilən tədbirdə bildirilib ki, müsabiqədə yaşı 35-dək olan gənc jurnalistlər iştirak edə bilərlər. Müsabiqə ümümmilli lider Heydər Əliyevin doğum günü münasibətlə keçiriləcək.\nMilli Teleradio Şurasının üzvü Sona Vəliyeva deyib ki, Azərbaycan qadınlarının qarşısında mühüm vəzifələr durur: "Azərbaycan televiziyaları qəhrəman, fədakar qadınları təbliğ etməlidir. Son zamanlar televiziyalarda həyatı örnək olacaq, nümunə gətiriləcək xanımlar əvəzinə elə qadınlar təbliğ edilir ki, sanki cəmiyyətdəki bütün qadınlar elə onlardan ibarətdir. Amma belə deyil. Jurnalistlər yazılarında, çəkdikləri verilişlərdə problemin həlli yolu göstərməlidirlər. Niyə jurnalist plagiatlığa yol verməlidir? Hər kəs öz əməyini ortaya qoymalıdır".\nSona Vəliyeva qeyd edib ki, bəzən yaşı 30-a qədər olan gənc qadınlar mənəvi kasadlıqdan, var-dövlət arzusu ilə Bakıya üz tuturlar və sonda acınacaqlı duruma düşürlər.\nAilə, Qadın və Uşaq Problemləri üzrə Dövlət Komitəsi sədrinin müavini Sədaqət Qəhrəmanova Azərbaycan qadınına ən yüksək qiyməti ümummilli lider Heydər Əliyevin verdiyini deyib: "Məhz bu səbəbdən də, qadınlara həsr edilən bu müsabiqəni ulu öndər Heydər Əliyevin doğum günü ərəfəsində keçiriləcək. Müsabiqəyə ötən ildən başladıq. Amma etiraf edim ki, ötən il müsabiqəyə təqdim edilən yazıların keyfiyyəti ürək açan deyildi. Kifayət qədər jurnalist fəallığı da görə bilmədik. Təqqdim edilən yazılar maraqlı deyildi. Elə yazılara rast gəlirdik ki, hər sözü, cümləsiplagiat idi. Ona görə bu dəfəki müsabiqədən daha gözəl nəticələr gözləyirik. Elə yazılar istəyirik ki, ürəyimizdən tikan çıxara bilsin"\nDeputat Qənirə Paşayeva deyib ki, jurnalistlər yazılarında qadın adı çəkəndə yalnız məmur, vəzifə sahibi olan qadınları nəzərdə tutmasınlar: "Sadə ev xanımı haqqında maraqlı yazı yazmaq olar. Müsabiqə üçün yazı yazanda özünüzdən, ailənizdən, qonşunuzdan başlayın. Ən maraqlı yazılar məhz belələri olur.\nMən istəyirəm qadınlara həsr edilən yazı müsabiqəsində kişi jurnalistlərimiz daha fəal olsunlar. Çünki, qadının dərdindən, problemindən qadın yazanda, danışanda bunu feminizm kimi qiymətləndirirlər. Amma kişi jurnalistlər bu barədə nəsə yazsa, daha maraqlı olar. Qarşı tərəfin fikirlərini öyrənərik".\nGender məsələləri üzrə mütəxəssis, fəlsəfə elmləri doktoru Rəna Mirzəzadə bildirib ki, Azərbaycanda əhalinin 51%-dən çoxunu qadınların təşkil edir: "Qəzet səhifələrində, saytlarda hər gün qadın zorakılığı ilə bağlı müxtəlif yazıların dərc edilir. Uşaqlarımız ana laylası, Azərbaycan nağılları yerinə "Maşa və ayı" ilə böyüyür və yad personajları, özgə musiqini daha yaxşı tanıyır.\nTeleviziyalar qısa yubkalı qızları, şou əhlini təbliğ edir. Məgər Azərbaycan qadınları çalıb oxuyanlardan, şou əhlindən ibarətdir? Bədbəxt taleli qadınları televiziya verilişlərinə çıxarıb nə qədər ağlaşma qurmaq olar. Axı, Azərbaycan qadını belə yazıq, belə zavallı deyil. Təhsilli, peşəsi, sənəti olan xanımları təbliğ etmək lazımdır. Şou nümayəndəsi yerinə, əli qabarlı çörək bişirəni, səhər tezdən yol süpürən xadiməni tapmaq, göstərmək lazımdır. Müsabiqədə yazı yazacaq hər bir jurnalistlər bu məqamlara diqqət etməlidir".\nMüsabiqədə iştirak etmək istəyənlər aprelin 30-dək məqalələrini və özləri haqqında olan məlumatı gender221@yahoo.com eletron ünvanına göndərə bilərlər.


Slovakiyada beynəlxalq konfrans keçiriləcək\nSlovakiya Pespublikasında yerləşən University of Zilina tərəfindən cari ilin 21-22 oktyabr tarixlərində “Qlobalizasiya və sosial-iqtisadi əlaqələr” mövzusunda beynəlxalq elmi konfransın keçirilməsi nəzərdə tutulub.\nBeynəlxalq elmi konfransda iştirak həm virtual formada, həm də Slovakiyaya səfər vasitəsi ilə mümkündür. Virtual formada iştirak üçün qeydiyyat haqqı 200 avro, səfər edərək iştirak üçün isə 250 avro təşkil edir. Ən yaxşı konfrans məqalələri jurnal redaktorlarının tövsiyələrinə əsasən seçilmiş indeksli jurnallarda dərc ediləcəkdir. Ötən ilki konfransdan 30-a yaxın məqalə ortaq jurnallarda dərc edilib. 2019-cu ildə keçirilmiş konfransda nəşrlər dərc edildikdən bir neçə ay sonra Web of Science bazasında indeksləşdirilmişdir.\nAbstrakt və Qeydiyyat formasının təqdim edilməsi üçün sonuncu tarix 30.06.2020.